**ORDONANŢĂ DE URGENȚĂ**

**privind măsuri fiscal – bugetare și pentru modificarea unor acte normative**

 Promovarea acestui act normativ este determinată în principal de necesitatea:

 - reducerii numărului de declarații depuse la organul fiscal de către persoanele fizice care realizează venituri din desfășurarea unor activități economice, ca măsură fiscală prevăzută în Programul de Guvernare 2018-2020 aprobat prin Hotărârea Parlamentului nr. 1/2018 pentru acordarea încrederii Guvernului,

 - revizuirii sistemului actual privind impozitarea veniturilor realizate din activități economice de persoanele fizice*,* prin eliminarea plăților anticipate și instituirea unui singur termen de plată pentru a răspunde exigențelor privind administrarea eficientă a sistemului fiscal,

 - eliminării dificultăţilor apărute în procesul de gestionare a deciziilor de impunere emise pentru persoanele fizice,

 - simplificării birocraţiei prin reducerea numărului de declaraţii depuse de persoanele fizice, prin comasarea unor formulare şi diminuarea costurilor administrative legate de procesarea declaraţiilor,

 - stabilirii contribuţiilor sociale obligatorii pentru unele categorii de persoane fizice care obţin venituri din activităţi ce nu au un caracter de continuitate,

 - încurajării contribuabililor persoane fizice care desfășoară activități economice să își declare în mod transparent obligațiile fiscale, în scopul îmbunătățirii conformării,

 - simplificării modului de stabilire a impozitului pe venit, atât pentru contribuabil, cât și pentru A.N.A.F. prin neemiterea deciziilor de impunere pentru plățile anticipate și cunoașterii de către contribuabil a obligațiilor de plată, fără intervenția organului fiscal,

 - dobândirii calității de asigurat de la termenul de depunere a declarației unice sau de la data depunerii acesteia, după caz,

 - încadrării ca plătitor CAS și CASS în funcție de venitul estimat pentru anul curent, independent de venitul realizat în anul precedent,

 - punerii în concordanță cu noile reglementări din Legea nr. 227/2015 privind Codul fiscal, cu modificările şi completările ulterioare, referitoare la calitatea de asigurat în sistemul de asigurări sociale de sănătate și pentru respectarea dreptului persoanelor asigurate care realizează venituri din activităţi independente, drepturi de proprietate intelectuală, cedarea folosinţei bunurilor, agricultură, silvicultură, piscicultură, asocieri cu persoane juridice, investiţii şi alte surse la servicii medicale, medicamente și dispozitive medicale, în funcție de termenul de depunere a declarațiilor și de plată a contribuțiilor de asigurări sociale de sănătate,

Întrucât neadoptarea mecanismului de calcul, declarare și plată a contribuțiilor sociale până la data de 25 martie 2018 ar conduce la întreruperea calității de asigurat în sistemele sociale de pensii și sănătate, aspect ce ar putea afecta accesul persoanelor fizice vizate la prestațiile sociale suportate de aceste sisteme, respectiv la dreptul la pensie sau la dreptul la servicii medicale şi medicamente cu consecințe negative asupra stării de sănătate a acestora,

Întrucât nepromovarea noului mecanism privind determinarea, declararea și plata impozitului aferent veniturilor realizate de persoanele fizice din activități independente, agricultură, silvicultură, piscicultură, cedarea folosinței bunurilor, până la date de 25 martie 2018, care este primul termen de plată pentru efectuarea plăților anticipate cu titlu de impozit, ar conduce la efectuarea unor plăți nedatorate din perspectiva noilor reglementări,

 În considerarea faptului că aceste aspecte vizează interesul general public şi constituie situaţii de urgenţă şi extraordinare a căror reglementare nu poate fi amânată, impunând adoptarea de măsuri imediate pe calea ordonanţei de urgenţă,

 în temeiul art. 115 alin. (4) din Constituţia României, republicată,

Guvernul României adoptă prezenta ordonanță de urgență.

**Art. I. - Legea nr. 227/2015 privind Codul fiscal, publicată în Monitorul Oficial al României, Partea I, nr. 688 din 10 septembrie 2015, cu modificările și completările ulterioare, se modifică și se completează după cum urmează:**

1. **La articolul 60 punctul 1, după litera a) se introduce o nouă literă, litera a1), cu următorul cuprins:**

 „a1) venituri din drepturi de proprietate intelectuală;”

1. **La articolul 61, după litera a) se introduce o nouă literă, litera a1), cu următorul cuprins:**

 „a1) venituri din drepturi de proprietate intelectuală, definite conform art.70;”

1. **La articolul 64, alineatul (1) după litera a) se introduce o nouă literă, litera a1), cu următorul cuprins:**

 „a1) drepturi de proprietate intelectuală;”

1. **La articolul 67, alineatul (1) se modifică și va avea următorul cuprins:**

 „(1) Veniturile din activităţi independente cuprind veniturile din activităţi de producţie, comerţ, prestări de servicii și veniturile din profesii liberale, realizate în mod individual şi/sau într-o formă de asociere, inclusiv din activităţi adiacente.”

1. **La articolul 67, alineatul (3) se abrogă.**
2. **Articolul 671 se modifică și va avea următorul cuprins:**

 **„Art. 671 - Definirea veniturilor din România din activităţi independente**

 Veniturile obţinute din activităţi independente desfăşurate în România, potrivit legii, se consideră ca fiind obţinute din România, indiferent dacă sunt primite din România sau din străinătate.”

1. **La articolul 68 alineatul (1) se modifică și va avea următorul cuprins:**

 „(1) Venitul net anual din activităţi independente se determină în sistem real, pe baza datelor din contabilitate, ca diferenţă între venitul brut şi cheltuielile deductibile efectuate în scopul realizării de venituri, cu excepţia situaţiilor în care sunt aplicabile prevederile art. 69.”

1. **La articolul 68, alineatul (5), litera l) se abrogă.**
2. **La articolul 69, alineatele (1), (2), (5), (6) și (9) se modifică și vor avea următorul cuprins:**

 „(1) În cazul contribuabililor care realizează venituri din activităţi independente, altele decât venituri din profesii liberale definite la art. 67, venitul net anual se determină pe baza normelor de venit de la locul desfăşurării activităţii.

 (2) Ministerul Finanţelor Publice elaborează nomenclatorul activităţilor pentru care venitul net se poate determina pe baza normelor anuale de venit, care se aprobă prin ordin al ministrului finanţelor publice, în conformitate cu activităţile din Clasificarea activităţilor din economia naţională - CAEN, aprobată prin hotărâre a Guvernului. Direcţiile generale regionale ale finanţelor publice, respectiv a municipiului Bucureşti au următoarele obligaţii:

a) stabilirea nivelului normelor de venit;

b) publicarea acestora, anual, în cursul trimestrului IV al anului anterior celui în care urmează a se aplica, precum și a coeficienților de corecție stabiliți cu consultarea consiliilor judeţene/Consiliul General al Municipiului Bucureşti, după caz.

(…)

 (5) În cazul în care un contribuabil desfăşoară o activitate care generează venituri din activităţi independente, altele decât venituri din profesii liberale, definite la art. 67, pe perioade mai mici decât anul calendaristic, norma de venit aferentă acelei activităţi se reduce proporțional, astfel încât să reflecte perioada de an calendaristic în care a fost desfăşurată activitatea respectivă.

 (6) Dacă un contribuabil desfăşoară două sau mai multe activităţi care generează venituri din activităţi independente, altele decât venituri din profesii liberale, definite la art. 67, venitul net din aceste activităţi se stabileşte de către contribuabil prin însumarea nivelului normelor de venit corespunzătoare fiecărei activităţi.

 (…)

 (9) Contribuabilii pentru care venitul net se determină pe bază de norme de venit şi care în anul fiscal anterior au înregistrat un venit brut anual mai mare decât echivalentul în lei al sumei de 100.000 euro, începând cu anul fiscal următor au obligaţia determinării venitului net anual în sistem real. Cursul de schimb valutar utilizat pentru determinarea echivalentului în lei al sumei de 100.000 euro este cursul de schimb mediu anual comunicat de Banca Naţională a României, la sfârşitul anului fiscal. Această categorie de contribuabili are obligaţia să completeze corespunzător şi să depună declarația unică privind impozitul pe venit și contribuțiile sociale datorate de persoanele fizice până la data de 15 martie inclusiv a anului următor celui de realizare a venitului.”

1. **La articolul 69, după alineatul (9) se introduc două noi alineate, alineatele (10) și (11), cu următorul cuprins:**

 „(10) Contribuabilii pot ajusta normele anuale de venit potrivit prevederilor alin. (4) în declarația unică privind impozitul pe venit și contribuțiile sociale datorate de persoanele fizice.

Ajustarea normelor anuale de venit se realizează de către contribuabil prin aplicarea coeficienților de corecție publicați de către Direcțiile generale regionale ale finanțelor publice, respectiv a municipiului București, asupra normelor anuale de venit.

(11) Procedura de ajustare a normei de venit, pentru determinarea venitului net anual, se stabilește prin norme metodologice.”

1. **După articolul 69 se introduc trei noi articole, articolele 691, 692 și 693, cu următorul cuprins:**

 **„Art. 691 - Opţiunea de a stabili venitul net anual, în sistem real pe baza datelor din contabilitate**

 (1) Contribuabilii care obţin venituri din activităţi independente, impuşi pe bază de norme de venit, au dreptul să opteze pentru determinarea venitului net în sistem real, potrivit art. 68.

 (2) Opţiunea de a determina venitul net în sistem real, pe baza datelor din contabilitate, potrivit prevederilor art. 68, este obligatorie pentru contribuabil pe o perioadă de 2 ani fiscali consecutivi şi se consideră reînnoită pentru o nouă perioadă dacă contribuabilul nu solicită revenirea la sistemul anterior, prin completarea corespunzătoare a declarației unice privind impozitul pe venit și contribuțiile sociale datorate de persoanele fizice şi depunerea formularului la organul fiscal competent până la data de 15 martie , inclusiv, a anului următor expirării perioadei de 2 ani, începând cu anul 2019.

 (3) Începând cu anul 2019, opţiunea pentru determinarea venitului net în sistem real se exercită prin completarea declarația unică privind impozitul pe venit și contribuțiile sociale datorate de persoanele fizice cu informaţii privind determinarea venitului net anual în sistem real şi depunerea formularului la organul fiscal competent până la data de 15 martie , inclusiv, în cazul contribuabililor care au desfăşurat activitate în anul precedent, respectiv în termen de 30 de zile de la începerea activităţii, în cazul contribuabililor care încep activitatea în cursul anului fiscal.

**Art. 692 - Stabilirea impozitului pentru veniturile din activităţi independente pentru care venitul net anual se stabilește pe baza normelor de venit**

 (1) Contribuabilii care realizează venituri din activităţi independente pentru care venitul net anual se stabilește pe baza normelor de venit, au obligația stabilirii impozitului anual datorat, pe baza declarației unice privind impozitul pe venit și contribuțiile sociale datorate de persoanele fizice prin aplicarea cotei de 10% asupra normei anuale de venit ajustate, impozitul fiind final.

 (2) Plata impozitului anual datorat determinat potrivit prevederilor alin. (3) se efectuează la bugetul de stat, până la data de 15 martie a anului următor celui de realizare a venitului.

**Art. 693 – Impozitarea venitului net din activități independente**

Venitul net anual din activități independente determinat în sistem real pe baza datelor din contabilitate se impozitează potrivit prevederilor cap.XI – Venitul net anual impozabil.”

1. **După articolul 693 se introduce un nou capitol, Capitolul II1 „Venituri din drepturi de proprietate intelectuală”**
2. **Articolele 70 - 72 se modifică și vor avea următorul cuprins:**

 **„Art. 70 - Definirea veniturilor din drepturi de proprietate intelectuală**

 Veniturile din valorificarea sub orice formă a drepturilor de proprietate intelectuală provin din drepturi de autor şi drepturi conexe dreptului de autor, inclusiv din crearea unor lucrări de artă monumentală, brevete de invenţie, desene şi modele, mărci şi indicaţii geografice, topografii pentru produse semiconductoare şi altele asemenea.

 **Art.71**- **Definirea veniturilor din România din drepturi de proprietate intelectuală**

 Veniturile din drepturi de proprietate intelectuală sunt considerate ca fiind obţinute din România, numai dacă sunt primite de la un plătitor de venit din România sau de la un nerezident prin intermediul unui sediu permanent al acestuia stabilit în România.

 **Art.72 - Stabilirea impozitului pentru veniturile din drepturi de proprietate intelectuală plătite de persoane juridice sau alte entități care au obligația de a conduce evidență contabilă**

 (1) Contribuabilii care realizează venituri din drepturi de proprietate intelectuală datorează impozit pe venit, impozitul fiind final.

 (2) Venitul net din drepturile de proprietate intelectuală, inclusiv din crearea unor lucrări de artă monumentală, se determină de către plătitorii venitului, persoane juridice sau alte entități care au obligația de a conduce evidență contabilă, prin deducerea din venitul brut a cheltuielilor determinate prin aplicarea cotei forfetare de 40% asupra venitului brut.

 (3) În cazul exploatării de către moştenitori a drepturilor de proprietate intelectuală, precum şi în cazul remuneraţiei reprezentând dreptul de suită şi al remuneraţiei compensatorii pentru copia privată, venitul net se determină prin scăderea din venitul brut a sumelor ce revin organismelor de gestiune colectivă sau altor plătitori de asemenea venituri, potrivit legii, fără aplicarea cotei forfetare de cheltuieli prevăzute la alin. (2).

 (4) Impozitul se calculează prin aplicarea cotei de 10% asupra venitului net și se reține la sursă, de către plătitorii de venituri prevăzuți la alin. (2), la momentul plății veniturilor.

 (5) Impozitul calculat şi reţinut reprezintă impozit final și se plăteşte la bugetul de stat până la data de 25 inclusiv a lunii următoare celei în care a fost reţinut.

 (6) Plătitorii de venituri prevăzuţi la alin. (2) nu au obligaţia calculării, reţinerii la sursă şi plăţii impozitului din veniturile plătite dacă efectuează plăţi către asocierile fără personalitate juridică, precum şi către entităţi cu personalitate juridică, care organizează şi conduc contabilitate proprie, potrivit legii, pentru care plata impozitului pe venit se face de către fiecare asociat, pentru venitul său propriu.

 (7) Contribuabilii nu au obligaţii de completare a Registrului de evidenţă fiscală şi de conducere a evidenţei contabile.

 (8) Contribuabilii pot dispune asupra destinaţiei unei sume reprezentând până la 2% din impozitul stabilit la alin.(4) pentru veniturile din drepturi de proprietate intelectuală, pentru susţinerea entităţilor nonprofit care se înfiinţează şi funcţionează în condiţiile legii și a unităţilor de cult precum şi pentru acordarea de burse private, conform legii.

 (9) Obligaţia calculării şi plății sumei prevăzute la alin. (8) revine organului fiscal competent.

 (10) Prin excepție de la alin.(8) și (9), contribuabilii pot opta pentru calcularea, reţinerea şi plata sumei reprezentând până la 2% din impozitul lunar datorat pentru veniturile din drepturi de proprietate intelectuală, pentru susţinerea entităţilor nonprofit care se înfiinţează şi funcţionează în condiţiile legii și a unităţilor de cult, de către plătitorii de astfel venituri, până la termenul de plată al impozitului.

 (11) Opţiunea prevăzută la alin. (10) se exercită în scris de către contribuabil și se aplică la momentul plății impozitului de către plătitorii de venituri din drepturi de proprietate intelectuală. Opțiunea rămâne valabilă pe perioada derulării contractului încheiat între părți, începând cu luna exercitării opțiunii, dar nu mai mult de 2 ani fiscali consecutivi.

 (12) Procedura de aplicare a prevederilor alin. (8) și (9) se stabileşte prin ordin al preşedintelui A.N.A.F..”

1. **După articolul 72 se introduce un nou articol, articolul 721 cu următorul cuprins:**

 **„Art.721 - Stabilirea venitului net anual din drepturi de proprietate intelectuală**

 (1) Venitul net din drepturile de proprietate intelectuală, inclusiv din crearea unor lucrări de artă monumentală, primite de alți plătitori decât cei prevăzuți la art.72 alin.(2), se stabileşte de contribuabili prin scăderea din venitul brut a cheltuielilor determinate prin aplicarea cotei de 40% asupra venitului brut.

 (2) În cazul exploatării de către moştenitori a drepturilor de proprietate intelectuală, precum şi în cazul remuneraţiei reprezentând dreptul de suită şi al remuneraţiei compensatorii pentru copia privată, venitul net se determină prin scăderea din venitul brut a sumelor ce revin organismelor de gestiune colectivă sau altor plătitori de asemenea venituri, potrivit legii, fără aplicarea cotei forfetare de cheltuieli prevăzute la alin. (1).

 (3) Pentru determinarea venitului net din drepturi de proprietate intelectuală, contribuabilii pot completa numai partea referitoare la venituri din Registrul de evidenţă fiscală.

 (4) Obligațiile declarative sunt cele stabilite pentru veniturile nete anuale din activităţi independente determinate în sistem real.”

1. **Articolul 73 se modifică și va avea următorul cuprins:**

 **„Art. 73 - Opţiunea de a stabili venitul net anual, în sistem real pe baza datelor din contabilitate**

 (1) Contribuabilii care obţin venituri din drepturi de proprietate intelectuală au dreptul să opteze pentru determinarea venitului net în sistem real, potrivit art. 68.

 (2) Opţiunea de a determina venitul net în sistem real, pe baza datelor din contabilitate, potrivit prevederilor art. 68, este obligatorie pentru contribuabil pe o perioadă de 2 ani fiscali consecutivi şi se consideră reînnoită pentru o nouă perioadă dacă contribuabilul nu solicită revenirea la sistemul anterior, prin completarea corespunzătoare a declarației unice privind impozitul pe venit și contribuțiile sociale datorate de persoanele fizice şi depunerea formularului la organul fiscal competent până la data de 15 martie , inclusiv a anului următor expirării perioadei de 2 ani, începând cu anul 2019.

 (3) Începând cu anul 2019, opţiunea pentru determinarea venitului net în sistem real se exercită prin completarea declarației unice privind impozitul pe venit și contribuțiile sociale datorate de persoanele fizice,cu informaţii privind determinarea venitului net anual în sistem real şi depunerea formularului la organul fiscal competent până la data de 15 martie inclusiv, în cazul contribuabililor care au desfăşurat activitate în anul precedent, respectiv în termen de 30 de zile de la începerea activităţii, în cazul contribuabililor care încep activitatea în cursul anului fiscal.

 (4) Obligațiile declarative și regulile de impunere sunt cele stabilite pentru veniturile nete anuale din activităţi independente determinate în sistem real.”

1. **Articolele 74 și 75 se abrogă.**
2. **La articolul 79 alineatele (2) și (3) se modifică și vor avea următorul cuprins:**

„(2) Obligaţia calculării şi plăţii sumei prevăzute la alin. (1) revine organului fiscal competent.

(3)Procedura de aplicare a prevederilor alin.(1) - (2) se stabileşte prin ordin al preşedintelui A.N.A.F..”

1. **La articolul 79 după alineatul (3) se introduc două noi alineate, alineatele (4) și (5), care vor avea următorul cuprins:**

 „(4) Prin excepție de la alin.(1) și (2), contribuabilii pot opta pentru calcularea, reţinerea şi plata sumei reprezentând până la 2% din impozitul lunar datorat pentru veniturile din salarii și asimilate salariilor, pentru susţinerea entităţilor nonprofit care se înfiinţează şi funcţionează în condiţiile legii și a unităţilor de cult, de către angajator/plătitor, până la termenul de plată al impozitului.

 (5) Opţiunea de la alin. (4) se exercită în scris de către contribuabil și se aplică începând cu impozitul datorat pentru veniturile din salarii și asimilate salariilor aferente lunii următoare celei în care contribuabilul a depus cererea la angajator/plătitor. Opțiunea rămâne valabilă pentru o perioadă de cel mult 2 ani fiscali consecutivi.”

1. **La articolul 85, alineatul (4) se modifică și va avea următorul cuprins:**

 „(4) Contribuabilii prevăzuţi la alin. (1) au obligaţia să depună la organul fiscal competent, pentru fiecare an fiscal, până la data de 15 martie , inclusiv, a anului de realizare a veniturilor, a declarației unice privind impozitul pe venit și contribuțiile sociale datorate de persoanele fizice. În cazul în care contribuabilii încep să realizeze în cursul anului, venituri definite potrivit art. 83 alin. (3), au obligaţia completării şi depunerii declarației unice privind impozitul pe venit și contribuțiile sociale datorate de persoanele fizice în termen de 30 de zile de la data producerii evenimentului, pentru anul fiscal în curs.”

1. **La articolul 85 alineatul (5) se abrogă.**
2. **La articolul 85, alineatele (6), (8) și (81)se modifică și vor avea următorul cuprins:**

 „(6) Impozitul anual datorat se calculează de către contribuabil, pe baza datelor din declarația unică privind impozitul pe venit și contribuțiile sociale datorate de persoanele fizice prin aplicarea cotei de 10% asupra normei anuale de venit, impozitul fiind final.

 (…)

 (8) Plata impozitului se efectuează la bugetul de stat până la data de 15 martie , inclusiv, a anului fiscal următor celui de realizare a venitului.

 (81) În cazul încetării sau suspendării temporare a activităţii în cursul anului, contribuabilul va notifica evenimentul organului fiscal competent în termen de 30 de zile de la data producerii acestuia, prin depunereadeclarației unice privind impozitul pe venit și contribuțiile sociale datorate de persoanele fizice și își va recalcula impozitul anual datorat.”

1. **La articolul 86, alineatele (2) și (3) se modifică și vor avea următorul cuprins:**

 „(2) Opţiunea se exercită pentru fiecare an fiscal, prin completarea declarației unice privind impozitul pe venit și contribuțiile sociale datorate de persoanele fizice pentru anul în curs şi depunerea formularului la organul fiscal competent până la data de 15 martie inclusiv, a anului de realizare a veniturilor. În cazul în care contribuabilii încep să realizeze în cursul anului, venituri definite potrivit art. 83 alin. (3) opţiunea se exercită pentru anul fiscal în curs, în termen de 30 de zile de la data producerii evenimentului, prin completarea şi depunerea declarației unice privind impozitul pe venit și contribuțiile sociale datorate de persoanele fizice.

(3) Plata impozitului se efectuează la bugetul de stat până la data de 15 martie , inclusiv, a anului fiscal următor celui de realizare a venitului.”

1. **La articolul 86, alineatul (4) se abrogă.**
2. **La articolul 86, alineatele (41)***,* **(5), (6) și (7) se modifică și vor avea următorul cuprins:**

 „(41) În cazul încetării sau suspendării temporare a activităţii în cursul anului, contribuabilul va notifica organului fiscal competent prin depunerea declarației unice privind impozitul pe venit și contribuțiile sociale datorate de persoanele fizice, în termen de 30 de zile de la data producerii evenimentului și își va recalcula impozitul anual.

 (5) Contribuabilii prevăzuţi la alin. (1) au obligaţia de a depune declarația unică privind impozitul pe venit și contribuțiile sociale datorate de persoanele fizice, la organul fiscal competent pentru fiecare an fiscal, până la data de 15 martie inclusiv a anului următor celui de realizare a venitului.

 (6) Impozitul anual datorat se calculează de către contribuabil, pe baza declarației unice privind impozitul pe venit și contribuțiile sociale datorate de persoanele fizice prin aplicarea cotei de 10% asupra venitului net anual determinat în sistem real, pe baza datelor din contabilitate, potrivit prevederilor art.68, impozitul fiind final.

(7) Plata impozitului se efectuează la bugetul de stat până la data de 15 martie , inclusiv, a anului fiscal următor celui de realizare a venitului.”

1. **La articolul 86, alineatul (8) se abrogă.**
2. **La articolul 87, alineatele (1) și (3) se modifică și vor avea următorul cuprins:**

 „(1) În cazul în care, în cursul anului fiscal, contribuabilii prevăzuţi la art. 83 alin. (4) realizează venituri din închirierea unui număr mai mare de 5 camere, aceştia sunt obligaţi să notifice organului fiscal competent evenimentul, respectiv depăşirea numărului de 5 camere de închiriat, prin depunerea declarației unice privind impozitul pe venit și contribuțiile sociale datorate de persoanele fizice, în termen de 30 de zile de la data producerii acestuia. Pentru perioada din anul fiscal în care venitul a fost determinat pe baza normei de venit, conform prevederilor art. 85, contribuabilul va recalcula norma de venit şi impozitul anual datorat.

 (…)

 (3) Pentru perioada rămasă din anul fiscal, venitul net se stabileşte în sistem real, potrivit prevederilor art. 68, contribuabilii având obligaţia de a completa Registrul de evidenţă fiscală. Contribuabilii respectivi sunt obligaţi să completeze şi să depună la organul fiscal competent declarația unică privind impozitul pe venit și contribuțiile sociale datorate de persoanele fizice, în termen de 30 de zile de la data producerii evenimentului, pentru veniturile aferente perioadei rămase până la sfârşitul anului fiscal. Regulile de impunere aplicabile pentru venitul realizat în perioada rămasă sunt cele prevăzute la art. 86 alin. (3) - (9).”

1. **Articolul 88 se modifică și va avea următorul cuprins:**

 „**Art. 88 - Impozitarea venitului net anual din cedarea folosinței bunurilor determinat în sistem real**

 Venitul net anual din cedarea folosinței bunurilor, determinat în sistem real pe baza datelor din contabilitat potrivit prevederilor art.68, se impozitează potrivit prevederilor cap.XI – Venitul net anual impozabil.”

1. **La articolul 96, alineatul (2) și literele b) și c) ale alineatului (3) se modifică și vor avea următorul cuprins:**

 „(2) Câştigul net anual/pierderea netă anuală se determină de către contribuabil, pe baza declarației unice privind impozitul pe venit și contribuțiile sociale datorate de persoanele fizice, depusă potrivit prevederilor art. 122.

 (3) Pentru tranzacţiile efectuate de fiecare intermediar, societate de administrare a investiţiilor sau societate de investiţii autoadministrată are următoarele obligaţii:

 (…)

 b) transmiterea către fiecare contribuabil a informaţiilor privind totalul câştigurilor/pierderilor, în formă scrisă, pentru tranzacţiile efectuate în cursul anului fiscal, până la data de 31 ianuarie inclusiv, a anului curent pentru anul anterior;

 c) să depună anual, până la data de 31 ianuarie inclusiv, a anului curent, pentru anul anterior, la organul fiscal competent o declaraţie informativă privind totalul câştigurilor/pierderilor, pentru fiecare contribuabil.”

1. **La articolul 102, alineatul (2) se modifică și va avea următorul cuprins:**

„(2) Obligaţia calculării şi plăţii sumei prevăzute la alin. (1) revine organului fiscal competent.”

1. **La articolul 106, alineatul (4) se modifică și va avea următorul cuprins:**

„(4) În cazul contribuabililor care realizează venituri din desfăşurarea a două sau mai multe activităţi agricole pentru care venitul se determină pe bază de normă de venit, contribuabilul stabileşte venitul anual prin însumarea veniturilor corespunzătoare fiecărei activităţi.”

1. **Articolul 107 se modifică și va avea următorul cuprins:**

**„Art. 107 - Calculul şi plata impozitului aferent veniturilor din activităţi agricole**

 (1) Impozitul pe venitul din activităţi agricole se calculează de către contribuabil prin aplicarea unei cote de 10% asupra venitului anual din activităţi agricole stabilit pe baza normei anuale de venit, impozitul fiind final.

 (2) Contribuabilul care desfăşoară o activitate agricolă prevăzută la art. 103 alin. (1) pentru care venitul se determină pe bază de normă de venit are obligaţia de a depune anual, pentru veniturile anului în curs,declarația unică privind impozitul pe venit și contribuțiile sociale datorate de persoanele fizice la organul fiscal competent, până la data de 15 martie a anului de realizare a venitului.

 (3) Contribuabilii care desfăşoară activităţi agricole pentru care venitul se stabileşte pe bază de norme de venit şi deţin suprafeţe destinate producţiei agricole vegetale/animale în localităţi/judeţe diferite vor opta pentru stabilirea localităţii/judeţului sau localităţilor/judeţelor unde vor beneficia de încadrarea în limitele veniturilor neimpozabile prevăzute pentru fiecare grupă de produse vegetale/animale de la art. 105 alin. (2). Opţiunea se exercită prin completarea corespunzătoare a declarației unice privind impozitul pe venit și contribuțiile sociale datorate de persoanele fizice.

(4) Declaraţia prevăzută la alin. (2) nu se depune pentru veniturile prevăzute la art. 105.

 (5) În cazul în care activitatea se desfăşoară în cadrul unei asocieri fără personalitate juridică, obligaţia depunerii declarației anuale de venit pentru asocierile fără personalitate juridică și entități supuse regimului transparenței fiscale,la organul fiscal competent revine asociatului care răspunde pentru îndeplinirea obligaţiilor asociaţiei faţă de autorităţile publice până la data de 15 februarie a anului următor celui de realizare a venitului. Declarația cuprinde şi cota de distribuire ce revine fiecărui membru asociat din venitul impozabil calculat la nivelul asocierii. Asociatul desemnat are obligația transmiterii către fiecare membru asociat a informațiilor referitoare la venitul impozabil ce îi revine corespunzător cotei de distribuire din venitul impozabil calculat la nivelul asocierii, în cadrul aceluiași termen.

 (6) Contribuabilii care realizează venituri din activități agricole, silvicultură și pisciculturăau obligaţia să determine venitul net anual impozabil/pierderea netă anuală la nivelul fiecărei surse de venit din cadrul categoriei, cu excepţia veniturilor pentru care impozitul este final.

 (7) Plata impozitului anual datorat se efectuează la bugetul de stat, până la data de 15 martie a anului următor celui de realizare a venitului.”

(8) Reprezentantul desemnat care răspunde pentru îndeplinirea obligaţiilor asociaţiei faţă de autorităţile publice optează pentru stabilirea localităţii/judeţului sau localităţilor/judeţelor unde vor beneficia de încadrarea în limitele veniturilor neimpozabile prevăzute pentru fiecare grupă de produse vegetale/animale de la art. 105 alin. (2) prin declarația anuale de venit pentru asocierile fără personalitate juridică și entități supuse regimului transparenței fiscale, la termenul prevăzut la alin. (5).”

1. **La articolul 110, după alineatul (2) se introduce un nou alineat, alineatul (21), cu următorul cuprins:**

 „(21) Pentru veniturile realizate de către persoanele fizice ca urmare a participării la jocuri de noroc la distanţă - on line definite potrivit legislației specifice, impozitul datorat potrivit prevederilor alin. (2) se determină și se reține la sursă la fiecare retragere din contul de pe platforma de joc în contul bancar sau similar.”

1. **La articolul 110, alineatele (7) - (13) se abrogă.**
2. **La articolul 116, alineatul (1), alineatul (2) litera a) și alineatul (5) se modifică și vor avea următorul cuprins:**

 „(1) Contribuabilii care realizează venituri din alte surse identificate ca fiind impozabile, altele decât cele prevăzute la art. 115 alin. (1), precum şi cele prevăzute la art. 114 alin. (2) lit. l) au obligaţia de a depune declarația unică privind impozitul pe venit și contribuțiile sociale datorate de persoanele fizice*,* la organul fiscal competent, pentru fiecare an fiscal, până la data de 15 martie inclusiv a anului următor celui de realizare a venitului.

(2) Impozitul pe venit datorat se calculează de către contribuabil, pe baza declarației unice privind impozitul pe venit și contribuțiile sociale datorate de persoanele fizice prin aplicarea cotei de 10% asupra:

a) venitului brut, în cazul veniturilor din alte surse pentru care contribuabilii au obligaţia depunerii declarației unice privind impozitul pe venit și contribuțiile sociale datorate de persoanele fizice, altele decât cele prevăzute la art. 114 alin. (2) lit. l);

(…)

 (5) Plata impozitului anual datorat se efectuează la bugetul de stat, până la data de 15 martie a anului următor celui de realizare a venitului.”

1. **La articolul 116, alineatul (6) se abrogă.**
2. **Articolul 118 se modifică și va avea următorul cuprins:**

**„Art. 118 - Stabilirea venitului net anual impozabil**

 (1) Pentru veniturile menţionate la art. 61 lit.c) şi f), contribuabilul stabileşte venitul net anual impozabil pe fiecare sursă din categoriile de venituri respective, prin deducerea din venitul net anual, a pierderilor fiscale reportate.

Fac excepție de la prevederile alin.(1) tipurile de venituri prevăzute expres pentru categoriile de venituri pentru care impozitul este final.

(2) Pentru veniturile menţionate la art. 61 lit. a) și a1), la determinarea venitului net anual impozabil, contribuabilul stabilește:

 a) venitul net anual recalculat/pierderea netă recalculată pe fiecare sursă din categoriile de venituri menţionate, prin deducerea din venitul net anual, determinat în sistem real, a pierderilor fiscale reportate;

 b) venitul net anual impozabil care se determină prin însumarea tuturor veniturilor nete anuale recalculat prevăzute la lit. a), din care se deduce contribuția de asigurări sociale datorată potrivit prevederilor titlului V – Contribuții sociale obligatorii.

(3) Veniturile din categoriile prevăzute la art. 61 lit. a), a1), c) şi f), ce se realizează într-o fracţiune de an sau în perioade diferite ce reprezintă fracţiuni ale aceluiaşi an, se consideră venit anual.

 (4) Pierderea fiscală anuală înregistrată pe fiecare sursă din activităţi independente, din drepturi de proprietate intelectuală, din cedarea folosinţei bunurilor şi din activităţi agricole, silvicultură şi piscicultură, determinată în sistem real, se reportează şi se compensează de către contribuabil cu venituri obţinute din aceeaşi sursă de venit din următorii 7 ani fiscali consecutivi.

(5) Regulile de reportare a pierderilor sunt următoarele:

a) reportul se efectuează cronologic, în funcţie de vechimea pierderii, în următorii 7 ani consecutivi;

b) dreptul la report este personal şi netransmisibil;

c) pierderea reportată, necompensată după expirarea perioadei prevăzute la lit. a), reprezintă pierdere definitivă a contribuabilului.

(6) Prevederile alin. (1) - (5) nu se aplică în cazul veniturilor din activităţi agricole definite la art.103 alin. (1), pentru care sunt stabilite norme de venit.

 (7) Pierderile din categoriile de venituri menţionate la art. 61 lit. a), a1), c) şi f) provenind din străinătate se reportează şi se compensează de către contribuabil cu veniturile de aceeași natură și sursă, realizate în străinătate, pe fiecare ţară, înregistrate în următorii 7 ani fiscali consecutivi.”

1. **La articolul 119, alineatele (1), (2) și (4) se modifică și vor avea următorul cuprins:**

 „(1) Câştigul net anual impozabil din transferul titlurilor de valoare, din orice alte operaţiuni cu instrumente financiare, inclusiv instrumente financiare derivate, precum şi din transferul aurului financiar se determină de contribuabil ca diferenţă între câştigul net anual şi pierderile reportate din anii fiscali anteriori rezultate din aceste operaţiuni.

 (2) Pierderea netă anuală din operaţiuni definite la art. 91 lit. c) şi d) stabilită prin declarației unice privind impozitul pe venit și contribuțiile sociale datorate de persoanele fizice**,**se recuperează din câştigurile nete anuale obţinute în următorii 7 ani fiscali consecutivi.

 (…)

 (4) Pierderile nete anuale provenind din străinătate se reportează şi se compensează de către contribuabil cu veniturile de aceeaşi natură și sursă, realizate în străinătate, pe fiecare ţară, înregistrate în următorii 7 ani fiscali.”

1. **Articolul 120 se modifică și va avea următorul cuprins:**

 **„Art. 120 - Declarația unică privind impozitul pe venit și contribuțiile sociale datorate de persoanele fizice**

 (1) Contribuabilii, care desfășoară activitate în mod individual sau într-o formă de asociere fără personalitate juridică, sunt obligați să depună la organul fiscal competentdeclarația unică privind impozitul pe venit și contribuțiile sociale datorate de persoanele fizice, pentru venitul estimat a se realiza în fiecare an fiscal, indiferent dacă în anul fiscal anterior au înregistrat pierderi, până la data de 15 martie inclusiv a fiecărui an. Fac excepţie contribuabilii care realizează venituri pentru care impozitul se reţine la sursă.

 (2) Asociaţiile fără personalitate juridică, care încep o activitate în cursul anului fiscal, sunt obligaţi să depună la organul fiscal competent **Declarație privind veniturile estimate pentru asocierile fără personalitate juridică și entități supuse regimului transparenței fiscale**, pentru venitul estimat a se realiza pentru anul fiscal, în termen de 30 de zile de la data producerii evenimentului.

 (3) Contribuabilii care determină venitul net pe bază de norme de venit, precum și cei pentru care cheltuielile se determină în sistem forfetar şi care au optat pentru determinarea venitului net în sistem real depun declarația unică privind impozitul pe venit și contribuțiile sociale datorate de persoanele fizice completată corespunzător.

 (4) Contribuabilii care realizează venituri din activităţi independente şi/sau din activităţi agricole impuse în sistem real, silvicultură şi piscicultură şi care în cursul anului fiscal îşi încetează activitatea, precum şi cei care intră în suspendare temporară a activităţii, potrivit legislaţiei în materie, au obligaţia de a depune la organul fiscal competent declarația unică privind impozitul pe venit și contribuțiile sociale datorate de persoanele fizice, în termen de 30 de zile de la data producerii evenimentului.

 (5) Contribuabilii care obţin venituri din cedarea folosinţei bunurilor din patrimoniul personal, altele decât veniturile din arendare pentru care impunerea este finală, au obligaţia să depună declarația unică privind impozitul pe venit și contribuțiile sociale datorate de persoanele fizice, în termen de 30 de zile de la încheierea contractului între părţi. Declarația unică privind impozitul pe venit și contribuțiile sociale datorate de persoanele fizice se depune odată cu înregistrarea la organul fiscal a contractului încheiat între părţi. Contribuabilii care obţin venituri din arendarea bunurilor agricole din patrimoniul personal au obligaţia înregistrării contractului încheiat între părţi, precum şi a modificărilor survenite ulterior, în termen de 30 de zile de la încheierea/producerea modificării acestuia, la organul fiscal competent.

 (6) În situaţiile în care intervin modificări ale clauzelor contractuale sau în cazul rezilierii, în cursul anului fiscal, a contractelor încheiate între părţi, pentru care determinarea venitului brut se efectuează potrivit prevederilor art. 84 alin. (2) şi în care chiria este exprimată în lei sau reprezintă echivalentul în lei al unei sume în valută, venitul este recalculat de către contribuabil, pe baza declarației unice privind impozitul pe venit și contribuțiile sociale datorate de persoanele fizice și a documentelor justificative. Determinarea venitului anual se efectuează pe baza cursului de schimb al pieţei valutare, comunicat de Banca Naţională a României, din ziua precedentă celei în care se depunedeclarația unică privind impozitul pe venit și contribuțiile sociale datorate de persoanele fizice.”

1. **După articolul 120 se introduce un articol, articolul 1201, cu următorul cuprins:**

 **„Art. 1201- Determinarea şi plata impozitului pe venitul anual estimat**

 (1) Contribuabilii prevăzuți la art.120 au obligația estimării venitului net anual pentru anul fiscal curent, în vederea stabilirii impozitului anual estimat, prin depunerea declarației unice privind impozitul pe venit și contribuțiile sociale până la la data de 15 martie a anului de realizare a venitului.

 (2) Impozitul se determină de către contribuabil prin aplicarea cotei de 10 % asupra venitului net anual estimat considerat venit impozabil, iar plata se efectuează la bugetul de stat, până la data de 15 martie a anului următor celui de realizare a venitului.

(3) Prevederile alin. (1) și (2) nu se aplică în cazul contribuabililor care realizează venituri pentru care impozitul se reține la sursă.”

1. **Articolul 121 se modifică și va avea următorul cuprins:**

 **„Art. 121 - Bonificații pentru plata cu anticipație a impozitului pe venitul anual estimat**

 (1) Pentru plata cu anticipație a impozitului pe venitul anual estimat se acordă o bonificație. Bonificația se stabilește prin legea anuală a bugetului de stat.

 (2) Bonificația prevăzută la alin.(1) se acordă și în cazul în care la definitivarea impozitului prin declaratia unică privind impozitul pe venit și contribuțiile sociale, se constată că au fost achitate toate obligațiile fiscale datorate pentru anul precedent până la termenele menționate la alin. (1).

 (3) Bonificația se determină de contribuabil, iar impozitul de plată va fi diminuat cu valoarea bonificației. Valoarea bonificației se stabileşte de către contribuabil şi se înscrie în mod distinct în declarația unică privind impozitul pe venit și contribuțiile sociale, sub rezerva verificării ulterioare.

(4) Valoarea bonificației nu intră în baza de calcul al impozitului pe venit.

 (5) În cazul în care, ulterior depunerii declarației unice privind impozitul pe venit și contribuțiile sociale, contribuabilul corectează impozitului pe venitul anual estimat în sensul majorării acestuia, beneficiază de bonificație pentru impozitul pe venit anual estimat, inclusiv pentru sumele estimate suplimentar, dacă acestea sunt stinse potrivit alin. (1).

 (6) În cazul în care, ulterior depunerii declarației unice privind impozitul pe venit și contribuțiile sociale, contribuabilul corectează impozitului pe venitul anual estimat în sensul diminuării acestuia, pentru sumele achitate în plus se aplică în mod corespunzător prevederile art. 167 din Codul de procedură fiscală.”

1. **Articolul 122 se modifică și va avea următorul cuprins:**

 **„Art. 122 - Declarația unică privind impozitul pe venit și contribuțiile sociale obligatorii datorate de persoanele fizice**

 (1) Contribuabilii care realizează, individual sau într-o formă de asociere, venituri/pierderi din activităţi independente, din drepturi de proprietate intelectuală, din cedarea folosinţei bunurilor, din activităţi agricole, silvicultură şi piscicultură, determinate în sistem real, au obligaţia de a depune declarația unică privind impozitul pe venit și contribuțiile sociale la organul fiscal competent, pentru fiecare an fiscal, până la data de 15 martie , inclusiv, a anului următor celui de realizare a veniturilor în vederea definitivării impozitului anual pe venit. Declarația unică privind impozitul pe venit și contribuțiile sociale datorate de persoanele fizice.se completează pentru fiecare sursă din cadrul fiecărei categorii de venit. Pentru veniturile realizate într-o formă de asociere, venitul declarat va fi venitul net/pierderea distribuită din asociere.

 (2) Declarația unică privind impozitul pe venit și contribuțiile sociale se completează şi de către contribuabilii prevăzuţi la art. 721, art. 84 alin. (3) și art. 116.

 (3) Declarația unică privind impozitul pe venit și contribuțiile sociale obligatorii se completează şi se depune la organul fiscal competent pentru fiecare an fiscal până la data de 15 martie inclusiv, a anului următor celui de realizare a câştigului net anual/pierderii nete anuale potrivit prevederilor cap. V - Venituri din investiţii.

 (4) Nu se completează Declarația unicăprivind impozitul pe venit și contribuțiile sociale obligatorii pentru următoarele categorii de venituri:

 a) venituri din drepturi de proprietate intelectuală, a căror impunere este finală potrivit prevederilor art. 72;

 b) venituri din cedarea folosinţei bunurilor sub formă de arendă, a căror impunere este finală potrivit prevederilor art. 84 alin. (8);

 c) venituri sub formă de salarii şi venituri asimilate salariilor, pentru care informaţiile sunt cuprinse în declaraţiile specifice;

 d) venituri din investiţii, a căror impunere este finală;

 e) venituri din premii şi din jocuri de noroc, a căror impunere este finală;

 f) venituri din pensii;

 g) venituri din transferul proprietăţilor imobiliare din patrimoniul personal;

 h) venituri din alte surse, cu excepţia celor prevăzute la art. 116.

 (5) Declaraţia prevăzută la alin. (1) se depune prin mijloace electronice de transmitere la distanţă, pe portalul e-România, conform art. 79 din Legea nr. 207/2015 privind Codul de procedură fiscală, cu modificările și completările ulterioare.

(6) Modelul, conţinutul, modalitatea de depunere şi de gestionare a declaraţiei unice privind impunerea veniturilor persoanelor fizice se aprobă prin ordin al președintelui A.N.A.F..”

1. **Articolul 123 se modifică și va avea următorul cuprins:**

 **„Art. 123 – Stabilirea și plata impozitului anual datorat**

(1) Impozitul anual datorat se stabileşte de contribuabili în declarația unică privind impozitul pe venit și contribuțiile sociale obligatorii datorate de persoanele fizice, pentru veniturile realizate în anul fiscal anterior, prin aplicarea cotei de 10% asupra fiecăruia dintre următoarele:

 a) venitul net anual impozabil determinat potrivit art. 118;

 b) câştigul net anual impozabil determinat potrivit prevederilor art. 119;

Impozitul anual datorat de contribuabilii care au realizat venituri din cedarea folosinței bunurilor precum și venituri din drepturi de proprietate intelectuală, pentru care determinarea venitului net anual se efectuează prin utilizarea cotei forfetare de cheltuieli, prin aplicarea cotei de 10% asupra venitului net anual impozabil.

 (2) Contribuabilii pot dispune asupra destinaţiei unei sume pentru susţinerea entităţilor nonprofit care se înfiinţează şi funcţionează în condiţiile legii, unităţilor de cult, precum şi pentru acordarea de burse private, conform legii, sumă reprezentând până la 2% din impozitul datorat pe venitul net anual impozabil/câştigul net anual impozabil determinat potrivit prevederilor art. 118 și 119, după caz.

(3) Contribuabilii care au realizat venituri din activităţi independente/activităţi agricole, impuşi pe bază de normă de venit, şi/sau din cedarea folosinţei bunurilor precum și venituri din drepturi de proprietate intelectuală, potrivit art. 72 care nu au obligaţia depunerii declarației unice privind impozitul pe venit și contribuțiile sociale obligatorii datorate de persoanele fizice și contribuabilii care au realizat venituri din drepturi de proprietate intelectuală, potrivit art. 721 pot dispune asupra destinaţiei unei sume pentru susţinerea entităţilor nonprofit care se înfiinţează şi funcţionează în condiţiile legii, unităţilor de cult, precum şi pentru acordarea de burse private, conform legii, sumă reprezentând până la 2% din impozitul datorat pe venitul anual.

 (4) Organul fiscal competent are obligaţia calculării şi plăţii sumei reprezentând până la 2%, din impozitul datorat.

(5) Procedura de aplicare a prevederilor alin. (1) - (4) se stabileşte prin ordin al preşedintelui A.N.A.F.

 (6) Plata impozitului anual datorat pentru venitul net anual impozabil/câştigul net anual impozabil, se efectuează la bugetul de stat, până la data de 15 martie a anului următor celui de realizare a venitului.

1. **La articolul 130, alineatul (4) se modifică și vor avea următorul cuprins:**

 „(4) Contribuabilii care obţin venituri din străinătate conform alin. (1) au obligaţia să le declare în declarația unică privind impozitul pe venit și contribuțiile sociale datorate de persoanele fizice, până la data de 15 martie a anului următor celui de realizare a venitului precum și să efectueze calculul și plata impozitului datorat, în cadrul aceluiași termen, cu luarea în considerare a metodei de evitare a dublei impuneri, prevăzută de convenția de evitare a dublei impuneri.”

1. **La articolul 130, alineatele(5) și (6) se abrogă.**
2. **La articolul 131, alineatele (2) și (4) se modifică și vor avea următorul cuprins:**

„(2) Contribuabilii persoane fizice rezidente care realizează un venit şi care, potrivit convenţiei de evitare a dublei impuneri încheiate de România cu un alt stat, poate fi impus în celălalt stat, iar respectiva convenţie prevede ca metodă de evitare a dublei impuneri metoda scutirii, respectivul venit va fi scutit de impozit în România. Acest venit se declară în România și se înscrie în declarația unică privind impozitul pe venit și contribuțiile sociale datorate de persoanele fizice, până la data de 15 martie a anului următor celui de realizare a venitului.

 (…)

 (4) Creditul fiscal se stabilește de către contribuabil la nivelul impozitului plătit în străinătate, aferent venitului din sursa din străinătate, dar nu poate fi mai mare decât partea de impozit pe venit datorat în România, aferentă venitului impozabil din străinătate. În situaţia în care contribuabilul în cauză obţine venituri din străinătate din mai multe state, creditul fiscal admis a fi dedus din impozitul datorat în România se va calcula, potrivit procedurii de mai sus, pentru fiecare ţară şi pe fiecare natură de venit. Creditul se stabilește din impozitul pe venit calculat pentru anul în care impozitul a fost plătit statului străin, dacă există documentaţia corespunzătoare, conform prevederilor legale, care atestă plata impozitului în străinătate.”

1. **La articolul 131, alineatul (5) se abrogă.**
2. **La articolul 132, alineatul (2) se modifică și va avea următorul cuprins:**

 „(2) Plătitorii de venituri cu regim de reţinere la sursă a impozitelor au obligaţia să depună o declaraţie privind calcularea şi reţinerea impozitului pentru fiecare beneficiar de venit la organul fiscal competent, până la data de 31 ianuarie inclusiv a anului curent pentru anul expirat, cu excepţia plătitorilor de venituri din salarii şi asimilate salariilor și a plătitorilor de venituri din drepturi de proprietate intelectuală, din arendă sau din asocieri cu persoane juridice, aceștia având obligaţia depunerii Declaraţiei privind obligaţiile de plată a contribuţiilor sociale, impozitului pe venit şi evidenţa nominală a persoanelor asigurate.”

1. **La articolul 133, după alineatul (12) se introduc șase noi alineate, alineatele (13) - (18), cu următorul cuprins:**

 „(13) Pentru veniturile realizate în anul 2017, se aplică următoarele reguli:

a) contribuabilii care pentru veniturile realizate în anul 2017 aveau obligația depunerii declarației privind venitul realizat, din România și din străinătate, potrivit reglementărilor în vigoare la data realizării venitului, au obligația depunerii declarației unice privind impozitul pe venit și contribuțiile sociale datorate de persoanele fizice, prevăzute la art. 122, respectiv art. 130, până la data de 15 iulie 2018;

b) pentru veniturile realizate în anul 2017, obligațiile fiscale sunt cele în vigoare la data realizării venitului, urmând ca organul fiscal să stabilească impozitul anual datorat prin emiterea deciziei de impunere anuale pe baza declarației prevăzută la alin. (1).

La stabilirea venitului net anual impozabil/câștigului net anual impozabil vor fi avute în vedere pierderile fiscale reportate pentru fiecare sursă de venit precum și metodele de evitare a dublei impuneri, după caz.

 (14) Pentru veniturile realizate în anul 2018, se aplică următoarele reguli:

 a) prin excepție de la prevederile art. 120, termenul de depunere a declarației unice privind impozitul pe venit și contribuțiile sociale datorate de persoanele fizice.este de 15 iulie 2018;

 b) calculul impozitului pe venitul estimat prevăzut la art. 1201 se efectuează de contribuabili în cadrul aceluiași termen;

 c) calculul și plata impozitului pentru veniturile din cedarea folosinței bunurilor și din activități agricole determinate pe baza normelor de venit, a căror impunere este finală se efectuează de către contribuabil, pe baza declarației unice privind impozitul pe venit și contribuțiile sociale datorate de persoanele fizice, până la data de 15 martie 2019.

 (15) În anul 2018, se acordă următoarele bonificații:

 a) pentru depunerea declarației unice privind impozitul pe venit și contribuțiile sociale datorate de persoanele fizice prin mijloace electronice de transmitere la distanță conform art. 79 din Legea nr. 207/2015 privind Codul de procedură fiscală, cu modificările și completările ulterioare, până la 15 iulie 2018, se acordă o bonificatie de 5% din impozitul pe venit plătit integral până la 15 martie 2019, reprezentând obligațiile fiscale anuale pentru anul 2018. Valoarea bonificației diminuează impozitul pe venitul net anual plătit.

 b) pentru plata cu anticipație a impozitului pe venit se acordă o bonificatie de 5% din impozitul pe venit anual estimat plătit integral până la 15 decembrie 2018. Valoarea bonificației diminuează impozitul pe venitul net anual estimat plătit.

(16) În cazul în care condițiile prevăzute la alin. (15) sunt îndeplinite cumulativ se aplică ambele bonificații.

(17) Prevederile art. 121 alin. (2) –(6) sunt aplicabile în mod corespunzător.

 (18) Contribuabilii au obligația de determinare a venitului net anual impozabil/câștigului net anual impozabil/ pierderii nete anuale, de efectuare a calculului și de plată a impozitului anual datorat, pentru veniturile realizate din România și din străinătate, pe fiecare sursă de venit, potrivit prevederilor în vigoare în anul fiscal 2018.

 (19) La stabilirea venitului net anual impozabil/câștigului net anual impozabil vor fi avute în vedere pierderile fiscale reportate pentru fiecare sursă de venit precum și metodele de evitare a dublei impuneri, după caz.”

1. **La articolul 137, după litera b) se introduce o nouă literă, litera b1), cu următorul cuprins:**

 „b1) venituri din drepturi de proprietate intelectuală, definite la art. 70, cu excepția veniturilor prevăzute la art. 72 alin. (3);”

1. **Articolul 148 se modifică și va avea următorul cuprins:**

 **„Art. 148 - Baza de calcul al contribuţiei de asigurări sociale datorată de persoanele fizice care realizează veniturile prevăzute la art. 137 alin. (1) lit. b) și b1)**

 (1) Persoanele fizice care realizează venituri din activităţile prevăzute la art. 137 alin. (1) lit. b) și b1), din una sau mai multe surse/categorii de venituri, datorează contribuţia de asigurări sociale, dacă estimează pentru anul curent venituri a căror valoare cumulată este cel puțin egală cu 12 salarii minime brute pe țară, în vigoare la termenul de depunere a declarației prevăzută la art. 122.

 (2) Încadrarea în plafonul anual de cel puțin 12 salarii minime brute pe țară, în vigoare la termenul de depunere al declarației prevăzută la art. 122, se efectuează prin cumularea veniturilor nete și/sau a normelor anuale de venit din activități independente determinate potrivit art. 68 și 69, precum și a veniturilor nete din drepturi de proprietate intelectuală determinate potrivit art. 72 - 73, care se estimează a se realiza în anul curent.

 (3) Persoanele fizice care nu se încadrează în plafonul prevăzut la alin. (2) pot opta pentru plata contribuției de asigurări sociale pentru anul curent, în condiţiile prevăzute pentru persoanele care estimează că realizează venituri anuale peste nivelul a 12 salarii minime brute pe țară.

(4) Baza anuală de calcul al contribuţiei de asigurări sociale, în cazul persoanelor care realizează venituri din activităţile prevăzute la art. 137 alin. (1) lit. b) și b1), o reprezintă venitul ales de contribuabil, care nu poate fi mai mic decât nivelul a 12 salarii de bază minime brute pe ţară, în vigoare la termenul de depunere al declarației prevăzută la art. 122.”

1. **Articolul 150 se modifică și va avea următorul cuprins:**

**„Art. 150** - **Excepţii specifice privind veniturile din activităţi independente**

Persoanele fizice asigurate în sisteme proprii de asigurări sociale, care nu au obligaţia asigurării în sistemul public de pensii potrivit legii, precum şi persoanele care au calitatea de pensionari nu datorează contribuţia de asigurări sociale pentru veniturile prevăzute la art. 137 alin. (1) lit. b) și b1).”

1. **Articolul 151 se modifică și va avea următorul cuprins:**

 **„Art.151 – Stabilirea, declararea şi plata contribuţiei de asigurări sociale în cazul persoanelor care realizează venituri prevăzute la art. 137 alin. (1) lit. b) și b1)**

(1) Contribuţia de asigurări sociale se calculează de către contribuabilii prevăzuți la art. 148 alin. (1) prin aplicarea cotei de contribuţie prevăzute la art. 138 asupra bazei anuale de calcul menționată la art. 148 alin. (4).

(2) Plătitorii de venituri din drepturi de proprietate intelectuală prevăzuți la art. 72 stabilesc contribuția de asigurări sociale datorată de către beneficiarul venitului prin aplicarea cotei prevăzută la art. 138 asupra bazei de calcul menționată la art. 148 alin. (4).

(3) Persoanele fizice prevăzute la art. 148 alin. (1), cu excepția celor care realizează venituri din drepturi de proprietate intelectuală pentru care impozitul se reține la sursă de către plătitorul de venit, depun declarația unică privind impozitul pe venit și contribuțiile sociale datorate de persoanele fizice prevăzută la art. 122, până la data de 15 martie inclusiv a anului următor celui de realizare a veniturilor.

 (4) Pentru anul 2018, termenul de depunere a declarației prevăzute la alin. (3) este până la data de 15 iulie 2018.

 (5) Pentru persoanele fizice care realizează venituri din drepturi de proprietate intelectuală pentru care impozitul se reține la sursă, iar nivelul net estimat al acestor venituri, pentru anul curent, este cel puțin egal cu 12 salarii minime brute pe țară în vigoare în anul pentru care se datorează contribuția, de la un singur plătitor de venit, acesta are obligația să calculeze, să rețină, să plătească contribuția de asigurări sociale și să depună declarația menționată la art. 147 alin. (1). Valoarea venitului ales de contribuabili pentru care aceștia datorează în anul în curs contribuția se menționează în contractul incheiat între părți.

 (6) În situația în care, veniturile prevăzute la alin. (5) sunt realizate din mai multe surse, iar veniturile nete estimate a se realiza de la cel puțin un plătitor de venit sunt egale sau mai mari decât nivelul a 12 salarii minime brute pe țară în vigoare în anul pentru care se datorează contribuția, contribuabilul, desemnează prin contractul încheiat între părți, plătitorul de venit care calculează, reține și plătește contribuția. În contract se menționează și valoarea venitului ales de către contribuabil. Plătitorul de venit pentru care există obligația calculării, reținerii, plății și declarării contribuției de asigurări sociale potrivit alin. (3) este cel prevăzut la art. 72.

 (7) Prevederile alin. (5) și (6) nu se aplică în cazul în care nivelul venitului net din drepturi de proprietate intelectuală estimat a se realiza pe fiecare sursă de venit este sub nivelul a 12 salarii minime brute pe țară în vigoare în anul pentru care se datorează contribuția, inclusiv în cazul în care nivelul venitului net cumulat este cel puțin egal cu 12 salarii minime brute pe țară. În această situație, contribuabilul are obligația depunerii declarației prevăzute la alin. (1), la termenele și în condițiile stabilite.

 (8) Persoanele fizice prevăzute la alin. (5) și (6) nu depun declarația prevăzută la alin. (3).

 (9) Dacă persoanele fizice prevăzute la alin. (5) și (6), pentru care plătitorii de venit au obligația calculării, reținerii, plății și declarării contribuției de asigurări sociale, realizează și venituri din activități independente, pentru aceste venituri nu depun declarația prevăzută la alin. (3).

 (10) Contribuabilii care în cursul anului fiscal încep să desfășoare activitate și/sau să realizeze venituri din drepturi de proprietate intelectuală, iar venitul net, anual, cumulat, din una sau mai multe surse de venituri, estimat a se realiza în anul în curs este cel puțin egal cu nivelul a 12 salarii minime brute pe țară, recalculat corespunzător numărului de luni rămase până la sfârșitul anului fiscal sunt obligați să depună declarația prevăzută la alin. (3) în termen de 30 de zile de la data producerii evenimentului și să declare venitul ales pentru care datorează contribuția. Salariul minim brut pe țară garantat în plată este cel în vigoare la data depunerii declarației. Fac excepție contribuabilii pentru care plătitorii de venit au obligația calculării, reținerii, plății și declarării contribuției de asigurări sociale.

 (11) Persoanele fizice care datorează contribuția și care în cursul anului fiscal se încadrează în categoria persoanelor exceptate de la plata contribuţiei potrivit art. 150, cele care intră în suspendare temporară a activităţii sau îşi încetează activitatea potrivit legislaţiei în materie depun la organul fiscal competent, în termen de 30 de zile de la data la care a intervenit evenimentul, declaraţia prevăzută la alin. (3) și își recalculează contribuția datorată și declarată pentru anul în curs.

 (12) Persoanele fizice al căror venit estimat se modifică în cursul anului în care se realizează veniturile şi nu se mai încadrează în plafonul prevăzut la art. 148 alin. (1), își pot recalcula contribuția datorată pe anul în curs, prin depunerea declarației prevăzută la alin. (3), oricând până la data termenului legal de depunere a acesteia.

 (13) Contribuția datorată se evidențiază în declarația prevăzută la alin. (3).

 (14) În situația în care persoanele fizice au estimat pentru anul curent un venit net anual cumulat din cele prevăzute la art. 137 lit. b) și b1), din una sau mai multe surse și/sau categorii de venituri, mai mic decât nivelul a 12 salarii minime brute pe țară, iar venitul net anual cumulat realizat este cel puțin egal cu nivelul a 12 salarii minime brute pe țară, în vigoare la data depunerii declarației, acestea datorează contribuția de asigurări sociale și au obligația depunerii declarației în condițiile alin. (3). În declarație se completează venitul ales, care trebuie să fie cel puțin egal cu nivelul a 12 salarii minime brute pe țară.

 (15) În situația în care persoanele fizice au estimat pentru anul curent un venit net anual cumulat din cele prevăzute la art. 137 lit. b) și b1), din una sau mai multe surse și/sau categorii de venituri, cel puțin egal cu nivelul a 12 salarii minime brute pe țară, iar venitul net anual cumulat realizat este sub nivelul a 12 salarii minime brute pe țară, nu datorează contribuția de asigurări sociale, cu excepția celor care au optat pentru plata contribuției potrivit art. 148 alin. (3). În acest caz contribuția plătită nu se restituie, aceasta fiind valorificată la stabilirea elementelor necesare determinării pensiei, potrivit legii.

 (16) Declarația menționată la alin. (3) constituie titlu de creanță fiscală în sensul Legii nr.207/2015 privind Codul de procedură fiscală, cu modificările și completările ulterioare.

 (17) Termenul de plată a contribuției de asigurări sociale este până la data de 15 martie inclusiv, al anului următor celui pentru care se datorează contribuția.

 (18) Persoanele fizice prevăzute la art. 148 alin. (1) şi (3), pot efectua plăți reprezentând contribuția de asigurări socială datorată, oricând până la termenul de plată. Prevederile art. 121 şi 133 alin. (15) - (16) se aplică în mod corespunzător.

 (19) Bonificatia acordata la plata contribuției de asigurări sociale potrivit alin. (18), evidenţiată distinct în declarația unică privind impozitul pe venit și contribuțiile sociale datorate de persoanele fizice, se suportă de la bugetul de stat.

(20) Organul fiscal central transmite până la data de 31 martie a fiecărui an, în sistem informatic, unităţilor Trezoreriei Statului un fişier care cuprinde valoarea bonificației acordată potrivit alin. (18) și (19). Acest fişier cuprinde data plăţii, care reprezentată data depunerii declarației unice. Pe baza acestui fişier se debitează automat un cont distinct de venituri al bugetului de stat codificat cu codul de identificare fiscală al contribuabilului şi se creditează contul de venituri al Bugetului de asigurări sociale codificat cu codul de identificare fiscală al contribuabilului. Documentul justificativ pe baza căruia se realizează fişierul îl reprezintă declaraţia unică prevăzută la alin. (1).

(21) Organul fiscal central transmite în sistem informatic, Casei Naţionale de Pensii Publice informaţii cu privire la contribuţia de asigurări sociale datorată şi calculată potrivit prevederilor prezentului tiltu, declarată prin declaraţia unică prevăzută la alin. (1).

(22) Verificarea modului de determinare a valorii bonificației prevăzută la alin. (18) se realizează potrivit dispoziţiilor Codului de procedură fiscală, cu modificările şi completările ulterioare.”

1. **La articolul 154, literele h) și i) ale alineatului (1) și alineatul (2) se modifică și vor avea următorul cuprins:**

 „(1) Următoarele categorii de persoane fizice sunt exceptate de la plata contribuţiei de asigurări sociale de sănătate:

 (…)

 h) persoanele fizice care au calitatea de pensionari, pentru veniturile din pensii, precum și pentru veniturile realizate din drepturi de proprietate intelectuală;

i) persoanele fizice care se află în concediu medical pentru incapacitate temporară de muncă, pentru indemnizaţia de asigurări sociale de sănătateși pentru indemnizaţia pentru incapacitate temporară de muncă ca urmare a unui accident de muncă sau unei boli profesionale;

 (2) Persoanele fizice aflate în situaţiile prevăzute la alin. (1) lit. d) - p) dacă realizează venituri prevăzute la art. 155, pentru acestea datorează contribuția de asigurări sociale de sănătate, conform regulilor specifice fiecărei categorii de venituri.”

1. **Articolul 155, se modifică și va avea următorul cuprins:**

 **„Art. 155 - Categorii de venituri supuse contribuţiei de asigurări sociale de sănătate**

 (1) Contribuabilii la sistemul de asigurări sociale de sănătate, prevăzuţi la art. 153 alin. (1) lit.

a) - d), datorează, după caz, contribuţia de asigurări sociale de sănătate pentru veniturile din România şi din afara României, cu respectarea legislaţiei europene aplicabile în domeniul securităţii sociale, precum şi a acordurilor privind sistemele de securitate socială la care România este parte, pentru care există obligația declarării în România, realizate din următoarele categorii de venituri:

 a) venituri din salarii și asimilate salariilor, definite conform art. 76;

 b) venituri din activităţi independente, definite conform art. 67;

 c) venituri din drepturi de proprietate intelectuale, definite conform art. 70;

 d) venituri din asocierea cu o persoană juridică, contribuabil potrivit titlurilor II, III sau Legii nr. 170/2016, pentru care sunt aplicabile prevederile art. 125;

 e) venituri din cedarea folosinţei bunurilor, definite conform art. 83;

 f) venituri din activităţi agricole, silvicultură şi piscicultură, definite conform art. 103;

 g) venituri din investiţii, definite conform art. 91;

 h) venituri din alte surse, definite conform art. 114.

 (2) Pentru veniturile prevăzute la alin. (1) se datorează contribuţia de asigurări sociale de sănătate şi în cazul în care acestea sunt realizate de persoanele fizice aflate în situaţiile prevăzute la art. 60.”

1. **Articolul 170 se modifică și va avea următorul cuprins:**

 **„Art. 170 - Baza de calcul al contribuţiei de asigurări sociale de sănătate datorată de persoanele fizice care realizează veniturile prevăzute la art. 155 alin. (1) lit. b) - h)**

 (1) Persoanele fizice care realizează venituri prevăzute la art. 155 alin. (1) lit. b) - h), din una sau mai multe surse și/sau categorii de venituri, datorează contribuţia de asigurări sociale de sănătate, dacă estimează pentru anul curent venituri a căror valoare cumulată este cel puțin egală cu 12 salarii minime brute pe țară, în vigoare la termenul de depunere al declarației prevăzută la art. 122.

(2) Încadrarea în plafonul anual de cel puțin 12 salarii minime brute pe țară, în vigoare la termenul de depunere al declarației prevăzută la art. 122, se efectuează prin cumularea veniturilor prevăzute la art.155 alin. (1) lit. b) – h), după cum urmează:

 a) venitul net din activităţi independente, stabilit potrivit art. 68 - 69, după caz;

 b) venitul net din drepturi de proprietate intelectuală, stabilit după acordarea cotei de cheltuieli forfetare prevăzută la art. 72 și 721, precum și venitul net din drepturi de proprietate intelectuală determinat potrivit prevederilor art. 73;

c) venitul net distribuit din asocieri cu persoane juridice, contribuabili potrivit titlului II, III sau Legii nr. 170/2016 privind impozitul specific unor activităţi, determinat potrivit prevederilor art.125 alin. (8) - (9);

 d) venitul net sau norma de venit, după caz, pentru veniturile din cedarea folosinţei bunurilor, stabilite potrivit art. 84 - 87;

 e) venitul și/sau câştigul din investiţii, stabilit conform art. 94 - 97;

 f) venitul net sau norma de venit, după caz, pentru veniturile din activităţi agricole, silvicultură şi piscicultură, stabilite potrivit art. 104 - 106;

 g) venitul brut și/sau venitul impozabil din alte surse, stabilit potrivit art. 114 – 116.

 (3) La încadrarea în plafonul prevăzut la alin. (2) nu se iau în calcul veniturile neimpozabile, prevăzute la art. 93 și 105.

(4) Baza anuală de calcul al contribuţiei de asigurări sociale de sănătate în cazul persoanelor care realizează venituri din cele prevăzute la art. 155 alin. (1) lit. b) - h) o reprezintă echivalentul a 12 salarii minime brute pe țară, în vigoare la termenul de depunere a declarației prevăzută la art. 122.”

1. **Articolul 174 se modifică și va avea următorul cuprins:**

 „**Art. 174 – Stabilirea, declararea, și plata contribuţiei de asigurări sociale de sănătate în cazul persoanelor care realizează venituri din cele prevăzute la art. 155 alin. (1) lit. b) - h)**

(1) Contribuţia de asigurări sociale de sănătate se calculează de către contribuabilii prevăzuți la art. 170 alin. (1) prin aplicarea cotei de contribuţie prevăzute la art. 156 asupra bazei anuale de calcul menționată la art. 170 alin. (4).

(2) Plătitorii de venituri din drepturi de proprietate intelectuală, din arendă sau din asocieri cu persoane juridice stabilesc contribuția de asigurări socialede sănătate datorată de către beneficiarul venitului, prin aplicarea cotei prevăzută la art. 156 asupra bazei de calcul menționată la art. 170 alin. (4).

(3) Persoanele fizice care realizează venituri din cele prevăzute la art. 155 alin. (1) lit. b) – h), cu excepția celor pentru care plătitorii de venituri prevăzuți la alin. (2) stabilesc și declară contribuția, depun declarația prevăzută la art. 122, până la data de 15 martie inclusiv, a anului următor celui de realizare a veniturilor.

 (4) Pentru anul 2018, declarația prevăzută la alin. (3) se depune până la data de 15 iulie 2018.

 (5) Pentru persoanele fizice care realizează venituri din drepturi de proprietate intelectuală,din arendă sau din asocieri cu persoane juridice, contribuabili potrivit titlurilor II, III sau Legii nr. 170/2016, pentru care impozitul se reține la sursă, iar nivelul net estimat al acestor venituri, pentru anul curent, este cel puțin egal cu 12 salarii minime brute pe țară în vigoare în anul pentru care se datorează contribuția, de la un singur plătitor de venit, acesta areobligația să calculeze, să rețină și să plătească contribuțiade asigurări sociale de sănătate, precumși să depună declarația menționată la art. 147 alin. (1).

(6) În situația în care, veniturile prevăzute la alin. (5) sunt realizate din mai multe surse și/sau categorii de venituri, iar veniturile nete estimate a se realiza de la cel puțin un plătitor de venit sunt egale sau mai mari decât nivelul a 12 salarii minime brute pe țară în vigoare în anul pentru care se datorează contribuția, contribuabilul desemnează, prin contractul încheiat între părți, plătitorul de venit care are obligația calculării, reținerii, plății și declarării contribuției și de la care venitul realizat este cel puțin egal cu 12 salarii minime brute pe țară. Plătitorii de venit pentru care există obligația reținerii la sursă a contribuției potrivit alin. (5) sunt cei prevăzuți la art. 72.

 (7) Prevederile alin. (5) și (6) nu se aplică în cazul în care nivelul venitului net din drepturi de proprietate intelectuală,din arendă sau din asocieri cu persoane juridice, contribuabili potrivit titlurilor II, III sau Legii nr. 170/2016, pentru care impozitul se reține la sursă estimat a se realiza pe fiecare sursă și/sau categorie de venit este sub nivelul a 12 salarii minime brute pe țară în vigoare în anul pentru care se datorează contribuția, dar venitul net cumulat este cel puțin egal cu 12 salarii minime brute pe țară. În această situație, contribuabilul are obligația depunerii declarației prevăzute la alin. (3), la termenele și în condițiile stabilite.

 (8) Persoanele fizice prevăzute la alin. (5) și (6) nu depun declarația prevăzută la alin. (3).

 (9) Persoanele fizice prevăzute la alin. (5) și (6), pentru care plătitorii de venit au obligația calculării, reținerii, plății și declarării contribuției de asigurări socialede sănătate, care realizează și alte venituri de natura celor prevăzute la art. 155 alin. (1) lit. b) și d) -h), pentru aceste venituri nu depun declarația prevăzută la alin. (3).

 (10) Persoanele fizice care încep în cursul anului fiscal, să desfășoare activitate și/sau să realizeze venituri, din cele prevăzute la art. 155 lit. b) –h), iar venitul net anual cumulat din una sau mai multe surse și/sau categorii de venituri, cu excepția veniturilor din drepturi de proprietate intelectuală, din arendă sau din asocieri cu persoane juridice, contribuabili potrivit titlurilor II, III sau Legii nr. 170/2016, pentru care impozitul se reține la sursă, estimat a se realiza pentru anul curent este cel puțin egal cu nivelul a 12 salarii minime brute pe țară, recalculat corespunzător numărului de luni rămase până la sfârșitul anului fiscal, sunt obligate să depună declarația prevăzută la alin. (3) în termen de 30 de zile de la data producerii evenimentului. Salariul minim brut pe țară garantat în plată, este cel în vigoare la data depunerii declarației.

 (11) Persoanele fizice prevăzute la art. 170 alin. (1) care în cursul anului fiscal intră în suspendare temporară a activităţii potrivit legislaţiei în materie, precum și cele care îşi încetează activitatea depun la organul fiscal competent, în termen de 30 de zile de la data la care a intervenit evenimentul, declarația prevăzută la alin. (3)și își recalculează contribuția datorată și declarată pentru anul în curs.

 (12) Persoanele fizice al căror venit estimat se modifică în cursul anului în care se realizează veniturile şi nu se mai încadrează în plafonul prevăzut la art. 170 alin. (1), își pot recalcula contribuția datorată pe anul în curs, prin depunerea declarației prevăzută la alin. (3), oricând până la data termenului legal de depunere a acesteia.

 (13) Contribuția datorată se evidențiază în declarația prevăzută la alin.(3).

 (14) În situația în care persoanele fizice au estimat pentru anul curent un venit net anual cumulat din una sau mai multe surse/categorii de venituri, mai mic decât nivelul a 12 salarii minime brute pe țară, iar venitul net anual cumulat realizat, precum și cel declarat de plătitorii de venituri prevăzuți la alin. (5) și (6), este cel puțin egal cu nivelul a 12 salarii minime pe țară, în vigoare în anul pentru care se datorează contribuția, acestea datorează contribuția de asigurări sociale de sănătate la nivelul a 12 salarii minime pe țară.

 (15) În situația în care persoanele fizice prevăzute la art. 170 alin. (1), realizează un venit net anual cumulat sub nivelul a 12 salarii minime pe țară, datorează contribuția de asigurări sociale de sănătate la o bază de calcul echivalentă cu 6 salarii minime brute pe țară și depun declarația prevăzută la alin. (3).

 (16) Declarația menționată la alin. (3) constituie titlu de creanță fiscală în sensul Legii nr.207/2015 privind Codul de procedură fiscală, cu modificările și completările ulterioare.

 (17) Termenul de plată a contribuției de asigurări sociale de sănătate este până la data de 15 martie inclusiv, al anului următor celui pentru care se datorează contribuția.

 (18) Persoanele fizice prevăzute la art. 170 alin. (1) pot efectua plăți reprezentând contribuția de asigurări sociale de sănătate datorată, oricând până la termenul de plată. Prevederile art. 121 şi art. 133 alin. (15) și (16) se aplică în mod corespunzător.”

1. **Titlul secţiunii a 10-a a capitolului III al titlului V "Contribuţii sociale obligatorii" se modifică şi va avea următorul cuprins:**

 **„Declararea, stabilirea şi plata contribuţiei de asigurări sociale de sănătate în cazul persoanelor fizice care estimează venituri anuale cumulate sub plafonul prevăzut la art. 170 alin. (2), precum și în cazul celor care nu realizează venituri”**

1. **Articolul 180 se modifică și va avea următorul cuprins:**

**„Art. 180 - Contribuţia de asigurări sociale de sănătate datorată de către persoanele fizice care estimează venituri anuale cumulate sub plafonul prevăzut la art. 170 alin. (1), precum și de către persoanele fizice care nu realizează venituri**

 (1) Următoarele persoane fizice pot opta pentru plata contribuției:

 a) persoanele fizice care au estimat pentru anul curent venituri anuale cumulate din cele prevăzute la art. 155 lit. b) – h), sub nivelul plafonului minim prevăzut la art. 170 alin. (1);

 b) persoanele fizice care nu realizează venituri de natura celor prevăzute la art. 155 şi nu se încadrează în categoriile de persoane exceptate de la plata contribuţiei de asigurări sociale de sănătate prevăzute la art. 154.

 (2) Persoanele fizice prevăzute la alin. (1) lit. a) datorează contribuţia de asigurări sociale de sănătate după cum urmează:

 a) dacă depun declarația prevăzută la art. 174 alin. (3) până la termenul legal de depunere, la o bază de calcul reprezentând valoarea a 6 salarii de bază minime brute pe ţară garantate în plată în vigoare la data depunerii acesteia; sau

 b) dacă depun declarația prevăzută la art. 174 alin. (3) după termenul legal de depunere, la o bază de calcul reprezentând valoarea a 12 salarii de bază minime brute pe ţară garantate în plată, în vigoare la data depunerii acesteia.

 (3) Persoanele fizice prevăzute la alin. (1) lit. b) datorează contribuția de asigurări sociale de sănătate la o bază de calcul egală cu 6 salarii minime brute pe țară indiferent de data depunerii declarației prevăzută la art. 174 alin. (3).”

1. **Articolul 181 se abrogă.**
2. **Articolul 182 se modifică și va avea următorul cuprins:**

 **„Art. 182 -Plata contribuţiei**

 Termenul de plată a contribuției de asigurări sociale de sănătate este până la data de 15 martie inclusiv, al anului următor celui pentru care se datorează contribuția.”

1. **Articolul 183 se modifică și va avea următorul cuprins:**

 **„Art. 183 - Prevederi privind încetarea plăţii contribuţiei de asigurări sociale de sănătate**

 Persoanele prevăzute la art. 180, care încep să realizeze venituri de natura celor menţionate la art. 155 sau se încadrează în categoriile de persoane exceptate de la plata contribuţiei, depun la organul fiscal competent, în termen de 30 de zile de la data la care a intervenit evenimentul, declaraţia prevăzută la art. 174 alin. (3) și își recalculează obligaţia de plată reprezentând contribuţia de asigurări sociale de sănătate datorată pentru anul în curs.”

1. **După capitolul IX al titlului V „Contribuţii sociale obligatorii” se introduce un nou capitol, capitolul X „Dispoziții tranzitorii”, cuprinzând articolul 2208, cu următorul cuprins:**

„**CAPITOLUL X**

**Dispoziții tranzitorii**

**Art. 2208 - Dispoziții tranzitorii**

„(1) Pentru stabilirea contribuțiilor sociale obligatorii aferente veniturilor realizate în anul 2017, organul fiscal utilizează datele declarate în Declarația unică privind impozitul pe venit și contribuțiile sociale datorate de persoanele fizice, prevăzută la art. 122, depusă până la data de 15 iulie 2018.

(2) Pentru veniturile aferente perioadelor anterioare anului fiscal 2018, contribuţiile sociale obligatorii sunt cele în vigoare în perioada căreia îi sunt aferente veniturile, iar pentru regularizarea contribuției de asigurări sociale și a contribuției de asigurări sociale de sănătate sunt aplicabile reglementările legale în vigoare în respectiva perioadă.”

1. **La articolul 223 alineatul (1), litera n) se abrogă.**
2. **La articolul 223 alineatul (2), după litera h) se introduce o nouă literă, litera i), cu următorul cuprins:**

„i) venituri obţinute la jocurile de noroc practicate în România, definite la art. 108 alin. (3).”

1. **La articolul 224 alineatul (4), litera a) se abrogă.**
2. **La articolul 230, alineatul (5), literele e) și f) se modifică și vor avea următorul cuprins:**

„e) să transmită în formă scrisă către fiecare contribuabil persoană fizică nerezidentă informaţiile privind totalul câştigurilor/pierderilor, pentru tranzacţiile efectuate în cursul anului fiscal, până la data de 31 ianuarie inclusiv, a anului curent pentru anul anterior;

 f) să depună anual, până la data de 31 ianuarie inclusiv, a anului curent, pentru anul anterior, la organul fiscal competent o declaraţie informativă privind totalul câştigurilor/pierderilor, pentru fiecare contribuabil.”

1. **La articolul 231, alineatul (1) se modifică și va avea următorul cuprins:**

 „(1) Plătitorii de venituri cu regim de reţinere la sursă a impozitelor, cu excepţia plătitorilor de venituri din salarii, conform prezentului titlu, au obligaţia să depună o declaraţie privind calcularea şi reţinerea impozitului pentru fiecare beneficiar de venit la organul fiscal competent, până la data de 31 ianuarie inclusiv, a anului curent pentru anul expirat. Declaraţia informativă se va depune de către plătitorii de venit la organul fiscal competent în format electronic.”

 **Art. II.** – (1) Pentru veniturile realizate în anul 2018 de către persoanele fizice din drepturi de proprietate intelectuală în perioada cuprinsă între data de 1 ianuarie 2018, inclusiv, și data intrării în vigoare a prezentei ordonanțe de urgență, se aplică următoarele reguli:

 1. contribuabilii au obligația efectuării calculului venitului net aferent anului 2018, stabilit pe baza cotei forfetare de cheltuieli sau în sistem real, determinării și plății impozitului pentru veniturile aferente anului 2018, până la data de 15 martie 2019;

 2. plățile anticipate reținute la sursă pentru drepturile de proprietate intelectuală, vor fi luate în calcul la stabilirea impozitului anual de plată pentru anul 2018;

 3. pentru veniturile realizate în anul 2018 de către persoanele fizice din drepturi de proprietate intelectuală începând cu data intrării în vigoare a prezentei ordonanțe de urgență, obligațiile privind calcularea, reținerea la sursă, virarea și declararea impozitului sunt cele prevăzute la art.72 și art.721;

 4. persoanele fizice care în anul 2018 au realizat venituri din drepturi de proprietate intelectuală, pentru care venitul net anual se stabilea prin utilizarea cotei forfetare de cheltuieli, precum și moștenitorii drepturilor de proprietate intelectuală, începând cu data intrării în vigoare a prezentei ordonanțe de urgență, pot opta pentru determinarea venitului net anual în sistem real potrivit prevederilor art. 68, în termen de 30 de zile de la data intrării în vigoare a prezentei ordonanțe de urgență. În cazul exercitării opțiunii obligațiile fiscale sunt cele stabilite la art.73.

 (2) Pentru veniturile realizate în anul 2018 de către persoanele fizice ca urmare a participării la jocuri de noroc la distanţă şi festivaluri de poker, în perioada cuprinsă între data de 1 ianuarie 2018, inclusiv, începând cu data intrării în vigoare a prezentei ordonanțe de urgență, se aplică următoarele reguli:

 a) obligațiile fiscale sunt cele în vigoare la data realizării venitului, cu excepția declarației privind venitul realizat care va fi înlocuită cudeclarația unică privind impozitul pe venit și contribuțiile sociale datorate de persoanele fizice;

 b) contribuabilii au obligația efectuării determinării și plății impozitului datorat pentru fiecare venit brut primit de contribuabil în perioada respectivă, de la un organizator/plătitor de venituri din jocuri de noroc, până la data de 15 martie 2019.

 (3) Pentru veniturile realizate în anul 2018 de către persoanele fizice ca urmare a participării la jocuri de noroc la distanţă şi festivaluri de poker, începând cu data intrării în vigoare a prezentei ordonanțe de urgență, obligațiile privind calcularea, reținerea la sursă, virarea și declararea impozitului sunt cele prevăzute la art.110.

 (4) Contribuabilii care obțin venituri din cedarea folosinței bunurilor determinate pe baza normelor de venit, a căror impunere este finală și care au depus declarația privind venitul estimat/norma de venit până la data intrării în vigoare a prezentei ordonanțe de urgență,, nu au obligația depunerii declarația unică privind impozitul pe venit și contribuțiile sociale datorate de persoanele fizice.dar au obligația calculului și plății impozitului aferent veniturilor realizate în anul 2018, până la data de 15 martie 2019;

(5) Pentru veniturile realizate în anul 2018 de către persoanele fizice din drepturi de proprietate intelectuală, din arendă sau din asocieri cu persoane juridice, contribuabili potrivit titlurilor II, III sau Legii nr. 170/2016, pentru care contribuția de asigurări sociale și după caz, contribuția de asigurări sociale de sănătate, se rețin la sursă de către plătitorul de venit, acesta are obligația ca până la data de 15 martie 2019 să stabilească, să rețină, să plătească și să declare contribuțiile anuale datorate de benefciarul de venit pentru anul 2018.

**(**6) În anul 2018, declaraţia prevăzută la art. 122 alin. (1) se poate depune și pe suport hârtie, la sediul organului fiscal competent.”

 **Art. III. – După alineatul (1) al articolului 103 din Legea nr. 207/2015 privind Codul de procedură fiscală, publicată în Monitorul Oficial al României, Partea I, nr. 547 din 23 iulie 2015, cu modificările și completările ulterioare, se introduce un nou alineat, alineatul (11) , cu următorul cuprins:**

 „(11) Organul fiscal local acordă asistență în vederea completării şi/sau depunerii declaraţiei unice privind impunerea veniturilor persoanelor fizice pentru contribuabilii care au domiciliul fiscal în localitatea în care își are sediul organul fiscal local și nu există o unitate teritorială a A.N.A.F. Declarația astfel completată se transmite organului fiscal central competent în administrarea contribuabilului, prin mijloace electronice de transmitere la distanță, fie de contribuabil, fie de organul fiscal local.”

**Art. IV.**- Procedura de acordare a asistenței de organul fiscal local și de transmitere a declarației unice potrivit Art. III se aprobă prin ordin comun al ministrului finanțelor publice și al ministrului dezvoltării regionale şi administraţiei publice.

**Art. V. - Legea nr. 263/2010 privind sistemul unitar de pensii publice, publicată în Monitorul Oficial al României, Partea I, nr. 852 din 20 decembrie 2010, cu modificările și completările ulterioare, se modifică şi se completează după cum urmează:**

1. **La articolul 3, alineatul (1), litera a) se modifică si va avea următorul cuprins:**

 „a) asigurat - persoana fizică pentru care angajatorul/entitatea asimilată angajatorului este obligat/ă să reţină şi să plătească contribuţia de asigurări sociale, persoana fizică care realizeaza venituri din activități independente sau drepturi de proprietate intelectuală, și care pe baza declarației individuale de asigurare datorează contribuţia de asigurări sociale, conform prevederilor Legii nr. 227/2015 privind Codul fiscal, cu modificările și completările ulterioare, precum şi persoana fizică ce achită contribuţia de asigurări sociale pe baza contractului de asigurare socială, conform prezentei legi;”

1. **La articolul 3, alineatul (1), litera e) se modifică și va avea următorul cuprins:**

 „e) declaraţie individuală de asigurare - declaraţia fiscală pe baza căreia se realizează declararea veniturilor care reprezintă baza de calcul al contribuţiei de asigurări sociale în cazul persoanelor care realizează venituri din activităţi independente sau din drepturi de proprietate intelectuală pentru care există obligația depunerii acesteia, şi care constituie documentul pe baza căruia se stabileşte, în sistemul public de pensii, stagiul de cotizare şi punctajul lunar, anual şi mediu anual;”

1. **La articolul 3, alineatul (1), litera f) se modifică și va avea următorul cuprins:**

 „f) declaraţie nominală de asigurare - declaraţia fiscală pe baza căreia se realizează declararea veniturilor care reprezintă baza lunară de calcul al contribuţiei de asigurări sociale în cazul persoanelor care realizează venituri din salarii şi asimilate salariilor, precum şi în cazul persoanelor care realizează venituri din drepturi de proprietate intelectuală, altele decât cele prevăzute la lit.e), care constituie documentul pe baza căruia se stabileşte stagiul de cotizare şi punctajul lunar, anual şi mediu anual;”

1. **La articolul 3, alineatul (1), litera p) se modifică și va avea următorul cuprins:**

 „p) stagiu de cotizare - perioada de timp pentru care s-au datorat contribuţii de asigurări sociale la sistemul public de pensii, precum şi cea pentru care asiguraţii cu contract de asigurare socială au datorat şi plătit contribuţii de asigurări sociale la sistemul public de pensii;”

1. **Punctul IV al alineatului (1) al articolului 6 se modifică și va avea următorul cuprins:**

 IV. persoanele care realizează venituri din activităţi independente și/sau din drepturi de proprietate intelectuală, pentru care se datorează contribuţie de asigurări sociale, conform prevederilor Codului fiscal.

1. **La articolul 7, alineatul (1) se modifică și va avea următorul cuprins:**

 „(1) Persoanele juridice sau fizice la care îşi desfăşoară activitatea asiguraţii prevăzuţi la art. 6 alin. (1) pct. I și II precum și asigurații care realizează venituri din drepturi de proprietate intelectuală, alții decât cei care depun declarație individuală de asigurare, denumite în continuare angajatori sau entităţi asimilate angajatorului, cât și instituţiile care efectuează plata drepturilor de şomaj pentru şomerii prevăzuţi la art. 6 alin. (1) pct. III sunt obligate să întocmească şi să depună, la organul fiscal central, declaraţia nominală de asigurare.”

1. **La articolul 11, alineatul (1) se modifică și va avea următorul cuprins:**

 „(1) Persoanele prevăzute la art. 6 alin. (1) pct. IV sunt asigurate în sistemul public de pensii pe baza declaraţiei individuale de asigurare, sau după caz pe baza declarației nominale de asigurare, înregistrate la organul fiscal competent.”

1. **La articolul 27, alineatul (1) litera a) se modifică și va avea următorul cuprins:**

 „a) persoanele fizice care realizează venituri din salarii şi asimilate salariilor, cele care realizează venituri ca urmare a desfăşurării unor activităţi independente, precum și cele care realizează venituri din drepturi de proprietate intelectuală;”

1. **Articolul 36, se modifică și va avea următorul cuprins:**

 „Art. 36 - Baza lunară de calcul al contribuţiei de asigurări sociale pentru asiguraţii prevăzuţi la art. 6 alin. (2) o constituie venitul lunar asigurat înscris în contractul de asigurare socială, dar nu mai puţin decât valoarea salariului de bază minim brut pe țară garantat în plată.”

1. **Alineatul (1) al articolului 45 se modifică și va avea următorul cuprins:**

 „(1) În sistemul public de pensii stagiul de cotizare se constituie din însumarea perioadelor pentru care s-a datorat contribuţia la bugetul asigurărilor sociale de stat de către asigurat şi, după caz, de către angajator.”

1. **După alineatul (1) al articolului 45 se introduce un nou alineat, alineatul (11), cu următorul cuprins:**

 „(11) În situaţia asiguraților prevăzuți la art. 6 alin. (1) pct. IV care au depus declaraţia individuală de asigurare, dacă la definitivarea anului fiscal se constată că venitul net/brut anual realizat la sfârșitul anului este mai mic decât 12 salarii de bază minime brute pe tară garantate în plată și aceștia au plătit contribuție de asigurări sociale, stagiul de cotizare se determină prin raportarea venitului la care s-a achitat contribuția de asigurări sociale la salariul minim brut pe țară garantat în plată.”

1. **După alineatul (2) al articolului 96 se introduce un nou alineat, alineatul (21), cu următorul cuprins:**

 „(21) În situația asiguraților care, în aceași perioadă de timp, pe lângă veniturile de natura celor prevăzute de Codul fiscal pentru care se datorează contribuția de asigurări sociale, dovedesc și venituri asigurate în baza unui contract de asigurare socială, la determinarea punctajului lunar se au în vedere veniturile lunare asigurate cumulate.”

1. **La articolul 107, după alineatul (1) se introduce un nou alineat alineatul (11) care va avea următorul cuprins:**

 „(11) În situaţia asiguraților prevăzuți la art. 6 alin. (1) pct. IV, care au depus declaraţia individuală de asigurare, dacă la definitivarea anului fiscal, pe baza datelor comunicate de organul fiscal central, se constată diferențe între venitul lunar asigurat utilizat la stabilirea punctajelor lunare avute în vedere la calculul pensiei și cel ales de contribuabil în declarația individuală de asigurare, casa teritorială de pensii operează, din oficiu, modificările ce se impun, prin decizie de revizuire care se emite până la data de 31 decembrie a anului în curs pentru anul anterior.”

1. **Alineatul (2) al articolului 107 se modifică și va avea următorul cuprins:**

 „(2) Sumele rezultate în urma aplicării prevederilor alin. (1) și (11) se acordă sau se recuperează, după caz, în cadrul termenului general de prescripţie, calculat de la data constatării diferenţelor.”

1. **Alineatul (12) al articolului 118 se modifică și va avea următorul cuprins:**

 „(12) În sistemul public de pensii, pensionarii pot cumula pensia cu venituri realizate din activităţi independente si din drepturi de proprietate intelectuală, astfel cum sunt reglementate de Codul fiscal, indiferent de nivelul acestora.”

**Art. VI. - Legea nr. 95/2006 privind reforma în domeniul sănătăţii, republicată în Monitorul Oficial al României, Partea I, nr. 652 din 28 august 2015, cu modificările şi completările ulterioare, se modifică şi se completează după cum urmează:**

1. **Articolul 222 se modifică și va avea următorul cuprins:**

 „Art. 222 - (1) Sunt asiguraţi, potrivit prezentei legi:

 a) toţi cetăţenii români cu domiciliul sau reședința în ţară;

 b) cetăţenii străini şi apatrizii care au solicitat şi au obţinut prelungirea dreptului de şedere temporară ori au domiciliul în România;

 c) cetăţenii statelor membre ale UE, SEE şi Confederaţiei Elveţiene care nu deţin o asigurare încheiată pe teritoriul altui stat membru care produce efecte pe teritoriul României, care au solicitat şi au obţinut dreptul de rezidenţă în România, pentru o perioadă de peste 3 luni;

 d) persoanele din statele membre ale UE, SEE şi Confederaţiei Elveţiene care îndeplinesc condiţiile de lucrător frontalier şi anume desfăşoară o activitate salariată sau independentă în România şi care rezidă în alt stat membru în care se întoarce de regulă zilnic ori cel puţin o dată pe săptămână;

 (2) În cazul persoanelor prevăzute la alin. (1) care se încadrează în categoria celor prevăzute la art. 155 alin. (1) lit. a) din Legea nr. 227/2015, cu modificările şi completările ulterioare,calitatea de asigurat în sistemul de asigurări sociale de sănătate și dreptul la pachetul de bază se acordă de la data începerii raporturilor de muncă/serviciu.

 (3) În cazul persoanelor prevăzute la alin. (1) care se încadrează în categoria celor prevăzute la art. 155 alin. (1) lit. b)-h) și art. 180 din Legea nr. 227/2015, cu modificările şi completările ulterioare, dobândesc calitatea de asigurat în sistemul de asigurări sociale de sănătate și au dreptul la pachetul de bază de la data depunerii declarației, prevăzută la art. 174 din Legea nr. 227/2015, cu modificările şi completările ulterioare.

 (4) Pentru persoanele prevăzute la alin. (1) care se încadrează în categoria celor care au calitatea de contribuabili la sistemul de asigurări sociale de sănătate, potrivit Legii nr. 227/2015, cu modificările şi completările ulterioare, şi care nu au efectuat plata contribuţiei la fond la termenele prevăzute în aceeaşi lege, sumele restante se recuperează de către Agenţia Naţională de Administrare Fiscală, în condiţiile legii, inclusiv obligaţii fiscale accesorii datorate pentru creanţele fiscale.

 (5) Calitatea de asigurat şi drepturile de asigurare încetează:

 a) pentru persoanele prevăzute la alin. (1) lit. a), odată cu pierderea dreptului de domiciliu sau reședință în România, precum şi în condiţiile art. 267 alin. (2)-(22), după caz;

 b) pentru persoanele prevăzute la alin. (1) lit. b), odată cu pierderea dreptului de şedere în România, precum şi în condiţiile art. 267 alin. (2)-(22), după caz;

 c) pentru persoanele prevăzute la alin. (1) lit. c), odată cu pierderea dreptului de rezidenţă în România, pentru o perioadă de peste 3 luni, precum şi în condiţiile art. 267 alin. (2)-(22), după caz;

 d) pentru persoanele prevăzute la alin. (1) lit. d), odată cu pierderea calităţii de lucrător frontalier, precum şi în condiţiile art. 267 alin. (2).

 (6) Documentele justificative privind dobândirea calităţii de asigurat se stabilesc prin ordin al preşedintelui CNAS.”

1. **La articolul 223, după alineatul (11) se introduce un nou alineat, alineatul (12), cu următorul cuprins:**

 „(12) Prevederile alin. (11) se aplică şi în cazul persoanelor care au început activitatea în baza raporturilor de muncă/serviciu, dacă acestea solicită serviciile cuprinse în pachetul de bază până la data depunerii de către plătitorii de venituri din salarii şi asimilate salariilor a Declaraţiei privind obligaţiile de plată a contribuţiilor sociale, impozitului pe venit şi evidenţa nominală a persoanelor asigurate, prevăzută în Legea nr. 227/2015, cu modificările şi completările ulterioare.”

1. **La articolul 224, litera h) a alineatului (1) se modifică şi va avea următorul cuprins:**

 „h) persoanele care se află în concediu medical pentru incapacitate temporară de muncă, acordat în urma unui accident de muncă sau a unei boli profesionale, precum şi cele care se află în concediile medicale acordate potrivit Ordonanței de urgență a Guvernului nr. 158/2005 privind concediile şi indemnizaţiile de asigurări sociale de sănătate, aprobată cu modificări și completări prin Legea nr.399/2006, cu modificările și completările ulterioare;”

1. **La articolul 224, după alineatul (1) se introduce un nou alineat, alineatul (11)cu următorul cuprins:**

„(11) Persoanele care au dobândit calitatea de asigurat în baza art. 224 alin. (1) lit. c) nu pot avea la rândul lor coasiguraţi.”

1. **La articolul 267, alineatul (2) se modifică și va avea următorul cuprins:**

 „(2) Pentru persoanele prevăzute la art. 155 alin. (1) lit. a) din Legea nr. 227/2015, cu modificările şi completările ulterioare, calitatea de asigurat încetează în termen de 3 luni de la data încetării raporturilor de muncă/serviciu.”

1. **La articolul 267, după alineatul (2) se introduc trei noi alineate, alineatele (21) - (23), cu următorul cuprins:**

 „(21) Pentru categoriile de persoane asigurate fără plata contribuției prevăzute la art. 224 alin.(1), calitatea de asigurat încetează în termen de 1 lună de la data la care persoanele nu se mai încadrează în aceste categorii de asigurați.

 (22) Pentru persoanele prevăzute la art. 155 alin. (1) lit. b)-h) și art. 180 din Legea nr. 227/2015, cu modificările şi completările ulterioare, calitatea de asigurat încetează la data la care expiră perioada pentru care au depus declarația prevăzută la art. 174 din Legea nr. 227/2015, cu modificările şi completările ulterioare, dacă nu depun o nouă declarație pentru perioada următoare.

 (23) După expirarea perioadelor prevăzute la alin. (2)-(22), pentru persoanele care nu fac dovada calităţii de asigurat, sunt aplicabile prevederile art. 232.”

1. **La articolul 268, alin. (5) se modifică și va avea următorul cuprins:**

 „(5) Străinii beneficiari ai unei forme de protecţie potrivit Legii nr. 122/2006 privind azilul în România, cu modificările şi completările ulterioare, dobândesc calitatea de asigurat în sistemul de asigurări sociale de sănătate după cum urmează:

 a) de la data începerii raporturilor de muncă/serviciu, în cazul persoanelor fizice care se încadrează în categoriacelorprevăzute la art. 155 alin. (1) lit.a) din Legea nr. 227/2015, cu modificările şi completările ulterioare;

 b) de la data depunerii declarației, în cazul persoanelor fizice care se încadrează în categoria celor prevăzute la art. 155 alin. (1) lit. b)-h) și art. 180 din Legea nr. 227/2015, cu modificările şi completările ulterioare.”

1. **La articolul 312 literele a) și b) se abrogă.**
2. **La articolul 313 literele a) și b) se modifică și vor avea următorul cuprins:**

 „a) cele prevăzute la lit. c), cu amendă de la 5.000 lei la 10.000 lei;

 b) cele prevăzute la lit. d), cu amendă de la 30.000 lei la 50.000 lei.”

1. **La articolul 322, după alineatul (4) se introduc trei alineate noi, alineatele (5) – (7) cu următorul cuprins:**

 „(5) Pentru asiguraţii sistemului de asigurări sociale de sănătate, care au obligaţia plăţii contribuției de asigurări sociale de sănătate, ANAF, după depunerea declaraţiilor fiscale, are obligaţia de a transmite CNAS informaţiile necesare în vederea acordării calităţii de asigurat. Informaţiile necesare, precum şi procedura de transmitere a acestora se stabileşte prin protocol încheiat între ANAF şi CNAS.

 (6) Instituţiile prevăzute la alin. (5) îşi acordă reciproc şi gratuit accesul la informaţiile referitoare la declararea/achitarea contribuţiei, precum şi la persoanele fizice prevăzute la art. 224 alin. (1) înregistrate în Registrul unic de evidenţă al asiguraţilor din Platforma informatică din asigurările de sănătate.

 (7) Datele transmise în condițiile alin. (5) produc efecte în ceea ce privește calitatea, respectiv categoria de asigurat, de la data înregistrării în Platforma informatică din asigurările de sănătate, cu excepția persoanelor care se încadrează în categoria celor prevăzute la art. 155 alin. (1) lit. a) din Legea nr. 227/2015, cu modificările şi completările ulterioare, care produc efecte de la data începerii raporturilor de muncă/serviciu.”

 **Art. VII**. - În anul 2018, persoanele prevăzute la art. 155 alin. (1) lit. b) - h) din Legea nr.227/2015, cu modificările şi completările ulterioare, au calitatea de asigurat și le sunt aplicabile prevederile art. 230 alin. (1) din Legea nr. 95/2006 privind reforma în domeniul sănătăţii, republicată, cu modificările și completările ulterioare, până la data termenului de depunere a declarației, prevăzut la art. 174 alin. (1) din Legea nr. 227/2015, cu modificările şi completările ulterioare.

**Art. VIII. – (1)** Prin derogare de la prevederile art. 4 din Legea nr. 227/2015 privind Codul fiscal, cu modificările și completările ulterioare, prevederile art. I. intră în vigoare la data publicării în Monitorul Oficial partea I.

(2) Prevederile art. V și VI intră în vigoare la data de 1 aprilie 2018.

**PRIM-MINISTRU**

**Vasilica-Viorica DĂNCILĂ**